title: Padomes Lēmums (ES) 2016/1202 (2016. gada 18. jūlijs), par nostāju, kas Eiropas Savienības vārdā ir jāieņem Pasaules Tirdzniecības organizācijas Vispārējā padomē attiecībā uz Amerikas Savienoto Valstu lūgumu piemērot PTO atbrīvojumu, lai pagarinātu preferenciālo režīmu, kas piešķirts bijušajai Klusā okeāna salu aizbildnības teritorijai

text:
               23.7.2016

               LV

               Eiropas Savienības Oficiālais Vēstnesis

               L 198/43

         PADOMES LĒMUMS (ES) 2016/1202
   (2016. gada 18. jūlijs),
   par nostāju, kas Eiropas Savienības vārdā ir jāieņem Pasaules Tirdzniecības organizācijas Vispārējā padomē attiecībā uz Amerikas Savienoto Valstu lūgumu piemērot PTO atbrīvojumu, lai pagarinātu preferenciālo režīmu, kas piešķirts bijušajai Klusā okeāna salu aizbildnības teritorijai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Marrākešas līguma par Pasaules Tirdzniecības organizācijas izveidošanu (“PTO līgums”) IX panta 3. un 4. punktā ir noteiktas procedūras, saskaņā ar kurām atbrīvo no pienākuma, kas pusei uzlikts ar PTO līgumu vai jebkuriem citiem daudzpusējiem tirdzniecības līgumiem.

               (2)

               Amerikas Savienotajām Valstīm tika piešķirts atbrīvojums no 1994. gada Vispārējās vienošanās par tarifiem un tirdzniecību (“GATT 1994”) I panta 1. punktā paredzētajiem pienākumiem, kas pēdējoreiz tika pagarināts 2007. gada 1. augustā līdz 2016. gada 31. decembrim.

               (3)

               Amerikas Savienotās Valstis saskaņā ar PTO līguma IX panta 3. punktu iesniedza lūgumu tās līdz 2026. gada 31. decembrim atbrīvot no pienākumiem, kas paredzēti GATT 1994 I panta 1. punktā, ciktāl tas ir nepieciešams, lai ļautu Amerikas Savienotajām Valstīm arī turpmāk nodrošināt preferenciālu režīmu attiecināmiem bijušās Klusā okeāna salu aizbildnības teritorijas (Māršala Salu Republika, Mikronēzijas Federatīvās Valstis, Ziemeļu Marianas Salu Sadraudzība un Palau Republika) produktiem, kuri importēti Amerikas Savienoto Valstu muitas teritorijā.

               (4)

               Amerikas Savienoto Valstu lūguma piemērot PTO atbrīvojumu izpilde negatīvi neietekmētu Savienības ekonomiku vai tirdzniecības attiecības ar valstīm, kuras gūst labumu no atbrīvojuma.

               (5)

               Tāpēc ir lietderīgi noteikt nostāju, kas Savienības vārdā jāieņem PTO Vispārējā padomē, –atbalstīt Amerikas Savienoto Valstu lūgumu piemērot atbrīvojumu,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Pasaules Tirdzniecības organizācijas Vispārējā padomē, ir atbalstīt Amerikas Savienoto Valstu lūgumu tās atbrīvot no pienākumiem, kas paredzēti 1994. gada Vispārējās vienošanās par tarifiem un tirdzniecību I panta 1. punktā, līdz 2026. gada 31. decembrim saskaņā ar Amerikas Savienoto Valstu lūguma piemērot atbrīvojumu noteikumiem.
   Šo nostāju pauž Komisija.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 18. jūlijā

            Padomes vārdā –

            priekšsēdētāja

         G. MATEČNÁ


title: 2010/807/ES: Eiropas Parlamenta un Padomes Lēmums ( 2010. gada 15. decembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/006 PL/ H. Cegielski-Poznań )

text:
               28.12.2010

               LV

               Eiropas Savienības Oficiālais Vēstnesis

               L 342/19

         EIROPAS PARLAMENTA UN PADOMES LĒMUMS
   (2010. gada 15. decembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Polijas pieteikums EGF/2010/006 PL/H. Cegielski-Poznań)
   (2010/807/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā.

               (4)

               Polija 2010. gada 8. martā iesniedza pieteikumu izmantot EGF līdzekļus saistībā ar atlaišanas gadījumiem uzņēmumā H.Cegielski-Poznań Poland S.A. un līdz 2010. gada 10. augustam iesniedza papildu informāciju. Šis pieteikums atbilst Regulas (EK) Nr. 1927/2006 10. pantā minētajām prasībām par finansiālā ieguldījuma noteikšanu. Tādēļ Komisija ierosina šajā nolūkā piešķirt EUR 114 250.

               (5)

               Tādēļ EGF līdzekļi ir jāizmanto, lai sniegtu finansiālu ieguldījumu saistībā ar Polijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā izmanto Eiropas Globalizācijas pielāgošanas fonda līdzekļus, lai piešķirtu EUR 114 250 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 15. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes Lēmums 2012/312/KĀDP ( 2012. gada 18. jūnijs ) par Eiropas Savienības aviācijas drošības KDAP misiju Dienvidsudānā ( EUAVSEC Dienvidsudāna)

text:
               19.6.2012

               LV

               Eiropas Savienības Oficiālais Vēstnesis

               L 158/17

         PADOMES LĒMUMS 2012/312/KĀDP
   (2012. gada 18. jūnijs)
   par Eiropas Savienības aviācijas drošības KDAP misiju Dienvidsudānā
   (EUAVSEC Dienvidsudāna)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padomes Rezolūcijā 1996 (2011), ko tā pieņēma 2011. gada 8. jūlijā, pausts gandarījums par Dienvidsudānas Republikas izveidošanu 2011. gada 9. jūlijā, kad tā tika proklamēta par neatkarīgu valsti, kā arī uzsvērts, ka ir jāveido stiprākas un labi izstrādātas partnerības starp ANO, attīstības aģentūrām, divpusējiem partneriem un citiem attiecīgiem iesaistītajiem dalībniekiem, reģionālām un subreģionālām iestādēm un starptautiskām finanšu iestādēm, lai īstenotu valsts stratēģijas, kas vērstas uz efektīvu iestāžu veidošanu, kuru pamatā būtu valsts atbildība, rezultātu sasniegšana un savstarpēja līdzatbildība.

               (2)

               Padome 2011. gada 20. jūnijā vienojās attiecībā uz Sudānu un Dienvidsudānu ievērot visaptverošu pieeju, lai inter alia palīdzētu Dienvidsudānai kļūt par dzīvotspējīgu, stabilu un plaukstošu valsti. Visaptverošajā pieejā kā iespējama īstermiņa rīcība paredzēta iespēja nosūtīt civilo kopējās drošības un aizsardzības politikas (KDAP) misiju, lai stiprinātu lidostu drošību, un kā iespējama vidēja termiņa rīcība – sniegt ieguldījumu plašākā robežu pārvaldībā Dienvidsudānā.

               (3)

               Dienvidsudānas transporta un ceļu ministrs 2011. gada 19. jūlijā Dienvidsudānas valdības vārdā nosūtīja Savienības Augstajai pārstāvei ārlietās un drošības politikas jautājumos (AP) vēstuli, kurā pauda gandarījumu par Savienības piedāvājumu nosūtīt KDAP misiju, lai sniegtu ieguldījumu Džūbas starptautiskās lidostas drošības nostiprināšanā un tādā veidā ieviestu tajā starptautiski atzītus standartus.

               (4)

               Padome 2012. gada 23. janvārī apstiprināja krīzes pārvarēšanas koncepciju Eiropas Savienības aviācijas drošības KDAP misijai Dienvidsudānā (EUAVSEC Dienvidsudāna).

               (5)

                  EUAVSEC Dienvidsudāna vajadzībām būtu jāaktivizē Informācijas analīzes un sakaru centrs.

               (6)

                  EUAVSEC Dienvidsudāna tiks īstenota situācijā, kas var pasliktināties un varētu kavēt Līguma par Eiropas Savienību (LES) 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Misija
   Ar šo Savienība izveido Eiropas Savienības aviācijas drošības KDAP misiju Dienvidsudānā (EUAVSEC Dienvidsudāna).
   2. pants
   Mērķi
   1.   EUAVSEC Dienvidsudāna stratēģiskais mērķis ir sniegt ieguldījumu Džūbas starptautiskās lidostas noturīgā un efektīvā darbībā, lai atbilstīgi starptautiskajiem standartiem un piemērojamai paraugpraksei nodrošinātu pieņemamus valsts drošības spēkus.
   2.   Jo īpaši EUAVSEC Dienvidsudāna sniedz ieguldījumu, lai sabiedrības pārraudzībā un saskaņā ar cilvēktiesību standartiem Džūbas starptautiskajā lidostā stiprinātu aviācijas drošību, robežkontroli un tiesībaizsardzību.
   3. pants
   Uzdevumi
   1.   Lai sasniegtu 2. pantā paredzētos mērķus, EUAVSEC Dienvidsudāna:

               a)

               sniedz palīdzību un ieteikumus Dienvidsudānas valdībai un citiem attiecīgiem Dienvidsudānas dienestiem aviācijas drošības organizācijas izveidē Transporta ministrijā un Džūbas starptautiskajā lidostā;

               b)

               sniedz palīdzību un ieteikumus Dienvidsudānas valdībai un citiem attiecīgiem Dienvidsudānas dienestiem šādu pasākumu izstrādē, pieņemšanā un īstenošanā:

                           —

                           Dienvidsudānas civilās aviācijas iestādes aviācijas drošības programmas un plāni,

                           —

                           aviācijas drošības programmas, plāni un attiecīgās standarta operāciju procedūras Džūbas starptautiskajā lidostā;

               c)

               izmantojot mācības, darbaudzināšanu, pārraudzību, ieteikumus, palīdzību un koordināciju, uzlabo aviācijas drošības operācijās iesaistīto amatpersonu darbību atbilstīgi Starptautiskās Civilās aviācijas organizācijas (ICAO) standartiem un ieteiktajām procedūrām;

               d)

               veicina Dienvidsudānas sasniegumu ilgtspējību un ilgtermiņa dzīvotspēju, darbojoties kopā ar citām Savienības un starptautiskām ieinteresētām personām;

               e)

               atbalsta to, lai tiktu veicināta Džūbas starptautiskajā lidostā darbojošos komerciālo un privāto struktūru informētība par drošības jautājumiem.

         2.   EUAVSEC Dienvidsudāna neveic nekādas izpildfunkcijas.
   4. pants
   Komandķēde un struktūra
   1.   EUAVSEC Dienvidsudāna kā krīzes pārvarēšanas operācijas struktūrai ir vienota komandķēde.
   2.   EUAVSEC Dienvidsudāna štābs ir Džūbā.
   3.   EUAVSEC Dienvidsudāna sagatavošanās posmā misijas vadītājam palīdz plānošanas grupa, kurā ir nepieciešamais personāls, lai nodrošinātu misijas sagatavošanas vajadzības.
   4.   Īstenošanas posmā EUAVSEC Dienvidsudāna struktūra ir šāda:

               a)

               misijas vadītājs;

               b)

               plānošanas un operāciju komponente, kurā ietilpst mācību centrs;

               c)

               misijas atbalsta komponente;

               d)

               ziņošanas, drošības un politisko padomdevēju / sabiedrības informēšanas elementi.

         5. pants
   Civilais operāciju komandieris
   1.   Civilās plānošanas un īstenošanas centra (CPĪP) direktors ir EUAVSEC Dienvidsudāna civilais operāciju komandieris.
   2.   Civilais operāciju komandieris īsteno EUAVSEC Dienvidsudāna vadību un kontroli stratēģiskā līmenī, darbojoties Politikas un drošības komitejas (PDK) politiskā kontrolē saskaņā ar tās stratēģiskajām norādēm un Savienības Augstā pārstāvja ārlietās un drošības politikas jautājumos (AP) vispārējā pakļautībā.
   3.   Attiecībā uz operāciju norisi civilais operāciju komandieris nodrošina Padomes un PDK lēmumu pienācīgu un efektīvu īstenošanu, tostarp vajadzības gadījumā dodot stratēģiskus norādījumus misijas vadītājam un sniedzot viņam ieteikumus un tehnisku atbalstu.
   4.   Civilais operāciju komandieris ar AP starpniecību sniedz ziņojumus Padomei.
   5.   Norīkotais personāls turpina darboties norīkotājas valsts iestāžu vai attiecīgās Savienības iestādes pilnīgā pakļautībā. Valstu iestādes nodod sava personāla, grupu un vienību darbības kontroli (OPCON) civilajam operāciju komandierim.
   6.   Civilajam operāciju komandierim ir vispārēja atbildība par to, lai nodrošinātu, ka Savienības pienākums rūpēties par personālu tiek pienācīgi izpildīts.
   7.   Civilais operāciju komandieris, Eiropas Savienības īpašais pārstāvis Sudānā un Dienvidsudānā (ESĪP) un Savienības delegācijas Dienvidsudānā vadītājs vajadzības gadījumā savstarpēji apspriežas.
   6. pants
   Misijas vadītājs
   1.   Misijas vadītājs ir atbildīgs par EUAVSEC Dienvidsudāna vadību un kontroli misijas norises vietā un ir tieši pakļauts civilajam operāciju komandierim.
   2.   Misijas vadītājs pēc civilā operāciju komandiera norādījumiem īsteno finansētāju valstu personāla, grupu un vienību vadību un kontroli, kā arī atbild par administratīviem un apgādes jautājumiem, tostarp par EUAVSEC Dienvidsudāna rīcībā nodotiem aktīviem, līdzekļiem un informāciju.
   3.   Misijas vadītājs dod norādes visam EUAVSEC Dienvidsudāna personālam par EUAVSEC Dienvidsudāna efektīvu norisi operācijas vietā, uzņemoties tās koordināciju un ikdienas vadību un ievērojot civilā operāciju komandiera stratēģiskos norādījumus.
   4.   Misijas vadītājs ir atbildīgs par EUAVSEC Dienvidsudāna budžeta izpildi. Šajā nolūkā misijas vadītājs paraksta līgumu ar Komisiju.
   5.   Misijas vadītājs ir atbildīgs par personāla disciplināru kontroli. Norīkotā personāla disciplināro uzraudzību īsteno attiecīgā valsts iestāde vai Savienības iestāde.
   6.   Misijas vadītājs pārstāv EUAVSEC Dienvidsudāna operācijas teritorijā un nodrošina EUAVSEC Dienvidsudāna pienācīgu pamanāmību.
   7.   Misijas vadītājs vajadzības gadījumā saskaņo rīcību ar citiem Savienības darbību veicējiem, kas darbojas uz vietas. Neskarot komandķēdi, misijas vadītājs saņem vietējas politiskas norādes no ESĪP ciešā koordinācijā ar Savienības delegācijas Dienvidsudānā vadītāju.
   7. pants
   Personāls
   1.   EUAVSEC Dienvidsudāna galvenokārt veido personāls, ko norīkojušas dalībvalstis, Savienības iestādes vai Eiropas Ārējās darbības dienests (EĀDD). Katra dalībvalsts vai Savienības iestāde, vai EĀDD sedz ar tās norīkoto personālu saistītās izmaksas, tostarp ceļa izdevumus uz dislokācijas vietu un no tās, algas, medicīniskās aprūpes izdevumus un pabalstus, izņemot attiecīgas dienasnaudas.
   2.   Valsts vai Savienības iestāde, vai EĀDD, kas ir norīkojusi personāla locekli, ir atbildīga par to prasību izskatīšanu, kas saistītas ar norīkojumu un ko iesniedz personāla loceklis vai kas iesniegtas par viņu, kā arī par lietas ierosināšanu pret norīkoto personu.
   3.   Ja dalībvalstu norīkotais personāls nenodrošina vajadzīgās funkcijas, EUAVSEC Dienvidsudāna uz līguma pamata pieņem darbā starptautisku un vietēju personālu. Izņēmuma kārtā un pienācīgi pamatotos gadījumos, ja no dalībvalstīm nav pieteikušās kvalificētas personas, pēc vajadzības var uz līguma pamata pieņemt darbā iesaistīto trešo valstu valstspiederīgos.
   4.   Nodarbināšanas kārtību un starptautiskā un vietējā personāla tiesības un pienākumus nosaka līgumos, ko misijas vadītājs noslēdz ar personāla locekļiem.
   8. pants

      EUAVSEC Dienvidsudāna un tās personāla statuss

      EUAVSEC Dienvidsudāna un tās personāla statusu, tostarp attiecīgā gadījumā privilēģijas, imunitāti un citas garantijas, kas vajadzīgas EUAVSEC Dienvidsudāna izpildei un sekmīgai darbībai, paredz nolīgumā, ko slēdz saskaņā ar LES 37. pantu un ievērojot Līguma par Eiropas Savienības darbību 218. pantā noteikto procedūru.
   9. pants
   Politiskā kontrole un stratēģiskā vadība
   1.   PDK, darbojoties Padomes un AP pakļautībā, veic EUAVSEC Dienvidsudāna politisko kontroli un stratēģisko vadību. Ar šo Padome pilnvaro PDK pieņemt attiecīgus lēmumus saskaņā ar LES 38. panta trešo daļu. Šis pilnvarojums ietver tiesības pēc AP priekšlikuma iecelt amatā misijas vadītāju un grozīt operācijas koncepciju (CONOPS) un operācijas plānu (OPLAN). Padome saglabā pilnvaras pieņemt lēmumus par EUAVSEC Dienvidsudāna mērķiem un izbeigšanu.
   2.   PDK regulāri sniedz ziņojumus Padomei.
   3.   PDK regulāri un pēc vajadzības saņem civilā operāciju komandiera un misijas vadītāja ziņojumus par jautājumiem, kas ir viņu kompetencē.
   10. pants
   Trešo valstu dalība
   1.   Neskarot Savienības lēmumu pieņemšanas autonomiju un tās vienoto iestāžu sistēmu, trešās valstis var tikt uzaicinātas piedalīties EUAVSEC Dienvidsudāna ar nosacījumu, ka tās sedz ar savu norīkoto personālu saistītās izmaksas, tostarp algas, visu risku apdrošināšanu, dienasnaudas un ceļa izdevumus uz Dienvidsudānu un no tās, kā arī pēc vajadzības piedalās EUAVSEC Dienvidsudāna darbības izmaksu segšanā.
   2.   Trešām valstīm, kas piedalās EUAVSEC Dienvidsudāna, EUAVSEC Dienvidsudāna ikdienas vadībā ir tādas pašas tiesības un pienākumi kā dalībvalstīm.
   3.   Ar šo Padome pilnvaro PDK pieņemt attiecīgus lēmumus par dalības piedāvājumu pieņemšanu un izveidot Palīdzības sniedzēju komiteju.
   4.   Sīki izstrādātus noteikumus par trešo valstu dalību paredz nolīgumos, ko slēdz saskaņā ar LES 37. pantu, un vajadzības gadījumā papildu tehniskos noteikumos. Ja Savienība un kāda trešā valsts noslēdz nolīgumu, kurā paredz sistēmu attiecīgās trešās valsts dalībai Savienības krīzes pārvarēšanas operācijās, minētā nolīguma noteikumus piemēro saistībā ar EUAVSEC Dienvidsudāna.
   11. pants
   Drošība
   1.   Civilais operāciju komandieris vada drošības pasākumu plānošanu, ko veic misijas vadītājs, un nodrošina, lai EUAVSEC Dienvidsudāna tos pareizi un efektīvi īstenotu saskaņā ar 5. pantu.
   2.   Misijas vadītājs ir atbildīgs par EUAVSEC Dienvidsudāna drošību un par EUAVSEC Dienvidsudāna piemērojamo minimālo drošības prasību ievērošanu saskaņā ar Savienības politiku par tāda personāla drošību, ko izvieto ārpus Savienības, lai veiktu operācijas saskaņā ar LES V sadaļu un instrumentiem, kas to papildina.
   3.   Misijas vadītājam palīdz misijas drošības amatpersona, kas ir pakļauta misijas vadītājam un uztur ciešas darba attiecības arī ar EĀDD.
   4.   Pirms pienākumu izpildes sākšanas EUAVSEC Dienvidsudāna personāls saskaņā ar OPLAN piedalās obligātās drošības apmācībās. Personālam regulāri nodrošina arī prasmes nostiprinošas mācības operācijas vietā, kuras organizē misijas drošības amatpersona.
   5.   Misijas vadītājs nodrošina ES klasificētas informācijas aizsardzību saskaņā ar Padomes Lēmumu 2011/292/ES (2011. gada 31. marts) par drošības noteikumiem ES klasificētas informācijas aizsardzībai (1).
   12. pants
   Informācijas analīzes un sakaru centrs

      EUAVSEC Dienvidsudāna vajadzībām aktivizē Informācijas analīzes un sakaru centru.
   13. pants
   Finanšu noteikumi
   1.   Finanšu atsauces summa ar EUAVSEC Dienvidsudāna saistīto izdevumu segšanai ir EUR 12 500 000.
   2.   Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam.
   3.   Iepirkuma līgumu konkursos var piedalīties misijā iesaistīto trešo valstu, uzņēmējvalsts un tās kaimiņvalstu valstspiederīgie. Ja saņemts Komisijas apstiprinājums, misijas vadītājs var slēgt tehniskus nolīgumus ar dalībvalstīm, misijā iesaistītajām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUAVSEC Dienvidsudāna.
   4.   Finanšu noteikumos ņem vērā EUAVSEC Dienvidsudāna operatīvās vajadzības, tostarp ierīču savietojamību un grupu sadarbspēju.
   5.   Attiecībā uz darbībām, kas veiktas saistībā ar tā līgumu, misijas vadītājs ir Komisijas uzraudzībā un sniedz tai pilnīgu pārskatu par tām.
   6.   Ar EUAVSEC Dienvidsudāna saistītie izdevumi ir atļauti no dienas, kad misijas vadītājs tiek iecelts amatā.
   14. pants
   Savienības reakcijas un koordinācijas saskaņotība
   1.   AP nodrošina šā lēmuma īstenošanas saskaņotību ar Savienības ārējo darbību kopumā, tostarp ar Savienības attīstības programmām.
   2.   Neskarot komandķēdi, misijas vadītājs cieši koordinē darbības ar Savienības delegāciju Džūbā, lai nodrošinātu, ka Savienības darbība Dienvidsudānā ir saskaņota.
   3.   Misijas vadītājs cieši koordinē darbības ar dalībvalstīm, kas ir pārstāvētas Dienvidsudānā.
   15. pants
   Informācijas izpaušana
   1.   AP ir pilnvarots saskaņā ar Lēmumu 2011/292/ES attiecīgos gadījumos un atbilstīgi EUAVSEC Dienvidsudāna vajadzībām nodot ar šo lēmumu saistītām trešām valstīm EUAVSEC Dienvidsudāna vajadzībām sagatavotu ES klasificētu informāciju ar klasifikācijas pakāpi līdz “CONFIDENTIEL UE/EU CONFIDENTIAL”.
   2.   AP ir arī pilnvarots saskaņā ar Lēmumu 2011/292/ES atbilstīgi EUAVSEC Dienvidsudāna operatīvajām vajadzībām Apvienoto Nāciju Organizācijai (ANO) un ICAO nodot EUAVSEC Dienvidsudāna vajadzībām sagatavotu ES klasificētu informāciju ar klasifikācijas pakāpi līdz “RESTREINT UE/EU RESTRICTED”. Šajā nolūkā sagatavo vienošanos starp AP un kompetentām ANO un ICAO iestādēm.
   3.   Konkrētu un steidzamu operatīvu vajadzību gadījumā AP ir arī pilnvarots saskaņā ar Lēmumu 2011/292/ES nodot uzņēmējvalstij EUAVSEC Dienvidsudāna vajadzībām sagatavotu ES klasificētu informāciju ar klasifikācijas pakāpi līdz “RESTREINT UE/EU RESTRICTED”. Šajā nolūkā sagatavo vienošanos starp AP un kompetentām uzņēmējvalsts iestādēm.
   4.   AP ir pilnvarots nodot ar šo lēmumu saistītām trešām valstīm ES neklasificētus dokumentus, kuri saistīti ar Padomes apspriedēm attiecībā uz EUAVSEC Dienvidsudāna un uz kuriem saskaņā ar Padomes Reglamenta (2) 6. panta 1. punktu attiecas pienākums ievērot dienesta noslēpumu.
   5.   Pilnvaras, kas minētas 1. līdz 4. punktā, kā arī pilnvaras noslēgt 2. un 3. punktā minētās vienošanās AP var deleģēt savā pakļautībā esošām personām, civilajam operāciju komandierim un/vai misijas vadītājam.
   16. pants
   Stāšanās spēkā un darbības ilgums
   Šis lēmums stājas spēkā tā pieņemšanas dienā.
   To piemēro 19 mēnešus.

      Luksemburgā, 2012. gada 18. jūnijā

            Padomes vārdā –

            priekšsēdētāja

         M. GJERSKOV

      (1)  OV L 141, 27.5.2011., 17. lpp.

      (2)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


               24.3.2017

               LV

               Eiropas Savienības Oficiālais Vēstnesis

               C 93/159

         P7_TA(2014)0053
   Pieprasījums atcelt Zbigniew Ziobro deputāta imunitāti
   Eiropas Parlamenta 2014. gada 4. februāra lēmums par pieprasījumu atcelt Zbigniew Ziobro imunitāti (2013/2189(IMM))
   (2017/C 093/30)

      Eiropas Parlaments,

               —

               ņemot vērā Zbigniew Ziobro imunitātes atcelšanas pieprasījumu, ko 2013. gada 24. jūnijā nosūtījis Polijas Republikas prokurors saistībā ar kriminālprocesu Varšavas pilsētas Centra rajona tiesas V (krimināllietu) departamentā [lietas Nr. V K199/12] un kas paziņots 2013. gada 9. septembra plenārsēdē,

               —

               pēc Zbigniew Ziobro uzklausīšanas saskaņā ar Reglamenta 7. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumus (1),

               —

               ņemot vērā Polijas Republikas Konstitūcijas 105. pantu,

               —

               ņemot vērā Reglamenta 6. panta 1. punktu un 7. pantu,

               —

               ņemot vērā Juridiskās komitejas ziņojumu (A7-0045/2014),

               A.

               tā kā Polijas Republikas prokurors ir pieprasījis atcelt Eiropas Parlamenta deputāta Zbigniew Ziobro parlamentāro imunitāti saistībā ar tiesvedību par iespējamu noziedzīgu nodarījumu;

               B.

               tā kā prokurora pieprasījums ir saistīts ar nodarījumu, par kuru saskaņā ar Polijas Kriminālkodeksa 212. panta 1. un 2. punktu iesniedz privātsūdzību;

               C.

               tā kā saskaņā ar 8. pantu Protokolā par privilēģijām un imunitāti Eiropas Savienībā pret Eiropas Parlamenta deputātiem nedrīkst veikt izmeklēšanas darbības, viņus nedrīkst aizturēt un pret viņiem nedrīkst sākt tiesvedību sakarā ar viņu viedokli, kas izteikts, pildot deputāta pienākumus, vai viņu balsojumu, pildot deputāta pienākumus;

               D.

               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta šīs valsts parlamenta deputātiem;

               E.

               tā kā saskaņā ar Polijas Republikas Konstitūcijas 105. pantu “deputātu nesauc pie atbildības par darbībām, kas saistītas ar deputāta pilnvaru darbības jomu, ne pilnvaru darbības laikā, ne arī pēc tam, kad pilnvaru termiņš ir pagājis. Par šādām darbībām deputāts ir atbildīgs vienīgi Sejmam, un, ja viņš ir aizskāris trešo pušu tiesības, viņu var saukt pie atbildības tiesā vienīgi ar Sejma piekrišanu”;

               F.

               tā kā par imunitātes atcelšanu vai neatcelšanu konkrētā gadījumā var lemt tikai Parlaments; tā kā Parlaments, lai pieņemtu lēmumu par imunitātes saglabāšanu vai atcelšanu, var pienācīgi ņemt vērā deputāta nostāju (2);

               G.

               tā kā iespējamais nodarījums nav tieši vai acīmredzami saistīts ar Zbigniew Ziobro pienākumu izpildi Eiropas Parlamenta deputāta amatā un nav Eiropas Parlamenta deputāta pienākumu izpildes ietvaros pausts viedoklis vai veikts balsojums, kā noteikts 7. protokola par privilēģijām un imunitāti Eiropas Savienībā 8. pantā;

               H.

               tā kā pret Zbigniew Ziobro ierosinātais kriminālprocess nav saistīts ar to, ka viņš ir Eiropas Parlamenta deputāts;

               I.

               tā kā šajā gadījumā Parlaments nav konstatējis pierādījumus par fumus persecutionis, t. i., pietiekami nopietnas un konkrētas aizdomas, ka lieta ierosināta nolūkā nodarīt politisku kaitējumu attiecīgajam deputātam;

               J.

               tā kā pieprasījums ir iesniegts pretprasības rezultātā un šajā sakarā lēmums neatcelt deputāta imunitāti liegtu otrai privātajai personai vērsties tiesā aizstāvības nolūkā;

               1.

               nolemj atcelt Zbigniew Ziobro deputāta imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Polijas Republikas iestādei un Zbigniew Ziobro.

      (1)  1964. gada 12. maija spriedums lietā 101/63, Wagner/Fohrmann un Krier (Recueil, 195. lpp.), 1986. gada 10. jūlija spriedums lietā 149/85, Wybot/Faure u. c. (Recueil, 2403. lpp.), 2008. gada 15. oktobra spriedums lietā T-345/05, Mote/Parlaments (Krājums, II-2849. lpp.), 2008. gada 21. oktobra spriedums apvienotajās lietās C-200/07 un C-201/07, Marra/De Gregorio un Clemente (Krājums, I-7929. lpp.), 2010. gada 19. marta spriedums lietā T-42/06, Gollnisch/Parlaments (Krājums, II-1135. lpp.), 2011. gada 6. septembra spriedums lietā C-163/10, Patriciello (Krājums, I-7565. lpp.

      (2)  Lieta T-345/05 Mote/Parlaments, Krājums, II-2849. lpp., 28. punkts.


title: Padomes Lēmums 2005/81/KĀDP (2005. gada 31. janvāris), ar ko pagarina pilnvaru termiņu misijas vadītājam/policijas komisāram Eiropas Savienības Policijas misijā (ESPM) Bosnijā un Hercegovinā

text:
               2.2.2005

               LV

               Eiropas Savienības Oficiālais Vēstnesis

               L 29/48

      PADOMES LĒMUMS 2005/81/KĀDP
   (2005. gada 31. janvāris),
   ar ko pagarina pilnvaru termiņu misijas vadītājam/policijas komisāram Eiropas Savienības Policijas misijā (ESPM) Bosnijā un Hercegovinā
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 23. panta 2. punktu,
   ņemot vērā Padomes 2002. gada 11. marta Vienoto rīcību 2002/210/KĀDP par Eiropas Savienības Policijas misiju (1) (ESPM), un jo īpaši tās 4. pantu,
   ņemot vērā Padomes 2004. gada 23. februāra Lēmumu 2004/188/KĀDP par ESPM misijas vadītāja/policijas komisāra iecelšanu (2),
   tā kā:

               (1)

               2004. gada 23. februārī Padome pieņēma Lēmumu 2004/188/KĀDP, ar ko Bartholomew Kevin Carty kungu uz vienu gadu, sākot no 2004. gada 1. marta, iecēla par ESPM misijas vadītāju/policijas komisāru.

               (2)

               Lēmums 2004/188/KĀDP zaudē spēku 2005. gada 1. martā.

               (3)

               Ģenerālsekretārs/Augstais pārstāvis ir ierosinājis pagarināt Bartholomew Kevin Carty kunga pilnvaru termiņu ESPM misijas vadītāja/policijas komisāra amatā līdz 2005. gada 31. decembrim.

               (4)

               Tādējādi būtu jāpagarina ESPM misijas vadītāja/policijas komisāra pilnvaru termiņš,

         IR PIEŅĒMUSI ŠO LĒMUMU.
   1. pants
   Ar šo Bartholomew Kevin Carty kunga pilnvaru termiņu ESPM misijas vadītāja/policijas komisāra amatā pagarina līdz 2005. gada 31. decembrim.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 31. janvārī

            Padomes vārdā —

            priekšsēdētājs

         J. ASSELBORN

      (1)  OV L 70, 13.3.2002., 1. lpp. Vienotajā rīcībā jaunākie grozījumi izdarīti ar Vienoto rīcību 2003/188/KĀDP (OV L 73, 19.3.2003., 9. lpp.).

      (2)  OV L 58, 26.2.2004., 27. lpp.


title: 2014/317/Euratom: Padomes Lēmums ( 2013. gada 15. novembris ), ar ko apstiprina, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               4.6.2014

               LV

               Eiropas Savienības Oficiālais Vēstnesis

               L 165/5

         PADOMES LĒMUMS
   (2013. gada 15. novembris),
   ar ko apstiprina, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

      (2014/317/Euratom)

   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Eiropas Komisijas ieteikumu,
   tā kā:

               (1)

               Padome 2012. gada 24. septembrī pilnvaroja Komisiju uzsākt sarunas ar Albānijas Republiku nolūkā noslēgt Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

               (2)

               Minētās sarunas tika veiksmīgi noslēgtas un Albānijas iestādes apstiprināja protokolu vēstuļu apmaiņas veidā 2013. gada 1. augustā.

               (3)

               Attiecībā uz Eiropas Atomenerģijas kopienas kompetencē esošiem jautājumiem būtu jāapstiprina, ka Eiropas Komisija noslēdz protokolu.

               (4)

               Protokola parakstīšanai un noslēgšanai ir paredzēta atsevišķa procedūra attiecībā uz jautājumiem, kas ir Savienības un tās dalībvalstu kompetencē,

         IR PIEŅĒMUSI ŠO LĒMUMU.
   Vienīgais pants
   Ar šo apstiprina, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai.
   Protokola teksts ir pievienots lēmumam par tā parakstīšanu.

      Briselē, 2013. gada 15. novembrī

            Padomes vārdā –

            priekšsēdētājs

         R. ŠADŽIUS


title: Padomes Lēmums (ES) 2016/1764 (2016. gada 29. septembris) par nostāju, kas Eiropas Savienībai jāieņem ES un ICAO apvienotajā komitejā attiecībā uz Lēmumu par to, lai pieņemtu pielikumu par gaisa satiksmes pārvaldību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai

text:
               4.10.2016

               LV

               Eiropas Savienības Oficiālais Vēstnesis

               L 269/14

         PADOMES LĒMUMS (ES) 2016/1764
   (2016. gada 29. septembris)
   par nostāju, kas Eiropas Savienībai jāieņem ES un ICAO apvienotajā komitejā attiecībā uz Lēmumu par to, lai pieņemtu pielikumu par gaisa satiksmes pārvaldību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Sadarbības memorands starp Eiropas Savienību un Starptautisko Civilās aviācijas organizāciju (ICAO), ar ko paredz sistēmu ciešākai sadarbībai (1) (turpmāk“sadarbības memorands”), stājās spēkā 2012. gada 29. martā.

               (2)

               Ievērojot sadarbības memoranda 7.3. panta c) punktu, apvienotā komiteja, kas izveidota ar sadarbības memoranda 7.1. pantu, var pieņemt sadarbības memoranda pielikumus.

               (3)

               Ir lietderīgi noteikt nostāju, kas Savienībai ir jāieņem apvienotajā komitejā attiecībā uz sadarbības memoranda pielikuma par gaisa satiksmes pārvaldību pieņemšanu,

         IR PIEŅĒMUSI ŠO LĒMUMU.
   1. pants
   Nostājas, kas Savienībai ir jāieņem ES un ICAO apvienotajā komitejā, kā minēts 7.3. panta c) punktā Sadarbības memorandā starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (“sadarbības memorands”), attiecībā uz sadarbības memoranda pielikuma par gaisa satiksmes pārvaldību pieņemšanu, pamatā ir ES un ICAO apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 29. septembrī

            Padomes vārdā –

            priekšsēdētājs

         P. ŽIGA

      (1)  OV L 232, 9.9.2011., 2. lpp.

      ES UNICAOAPVIENOTĀS KOMITEJAS LĒMUMA PROJEKTS
      (… gada …)
      par to, lai pieņemtu pielikumu par gaisa satiksmes pārvaldību Sadarbības memorandam starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai
      ES UN ICAO APVIENOTĀ KOMITEJA,
      ņemot vērā Sadarbības memorandu starp Eiropas Savienību un Starptautisko Civilās aviācijas organizāciju, ar ko paredz sistēmu ciešākai sadarbībai (“sadarbības memorands”), kas stājās spēkā 2012. gada 29. martā, un jo īpaši tā 7.3. panta c) punktu,
      tā kā:
      ir lietderīgi sadarbības memorandā iekļaut pielikumu par gaisa satiksmes pārvaldību,
      IR PIEŅĒMUSI ŠO LĒMUMU.
      1. pants
      Ar šo tiek pieņemts šā lēmuma pielikums, un tas ir sadarbības memoranda sastāvdaļa.
      2. pants
      Šis lēmums stājas spēkā tā pieņemšanas dienā.

         …,

               ES un ICAO apvienotās komitejas vārdā

               priekšsēdētāji

      PIELIKUMS
      PAR GAISA SATIKSMES PĀRVALDĪBU
      1.   Mērķi

      1.1.   Puses vienojas sadarboties gaisa satiksmes pārvaldības un aeronavigācijas pakalpojumu (turpmāk ATM/ANS) jomā atbilstīgi sadarbības memorandam (SM) starp Eiropas Savienību (ES) un Starptautisko Civilās aviācijas organizāciju (ICAO), kas parakstīts 2011. gada 28. aprīlī Monreālā un 2011. gada 4. maijā Briselē.
      1.2.   Saskaņā ar apņemšanos pasaules mērogā saskaņot prasības, kas ietvertas ATM/ANS standartos un ieteicamajā praksē (SARPs), un jauno tehnoloģiju un sistēmu savstarpēju izmantojamību pasaules mērogā ATM/ANS jomā, Puses vienojas cieši sadarboties pārskatāmības un dialoga gaisotnē, lai koordinētu to ATM/ANS darbības.
      2.   Darbības joma

      2.1.   Tiecoties īstenot šā pielikuma 1. pantā norādītos mērķus, Puses vienojas sadarboties šādos aspektos:

                  —

                  regulārs dialogs par ATM/ANS jautājumiem, par ko ir abpusēja interese,

                  —

                  pārredzamības panākšana, regulāri apmainoties ar attiecīgo ATM/ANS informāciju,

                  —

                  dalība ATM/ANS darbībās,

                  —

                  uzraudzība un analīze saistībā ar valstu atbilstību ICAO standartiem un ieteicamās prakses ievērošanu ATM/ANS jomā,

                  —

                  sadarbība regulatīvos un standartu noteikšanas jautājumos,

                  —

                  sadarbība ICAO globālā aeronavigācijas plāna (GANP) un tajā paredzētās aviācijas sistēmas bloku atjaunināšanas (ASBA) metodoloģijas attīstībā un īstenošanā,

                  —

                  tehniskās palīdzības projektu un programmu izstrāde un nodrošināšana,

                  —

                  reģionālās sadarbības veicināšana, jo īpaši ICAO Eiropas (EUR) reģionā, īpaši ņemot vērā panākumus, kas gūti, izstrādājot un īstenojot Eiropas vienotās gaisa telpas iniciatīvu, un Eiropas Aviācijas drošības aģentūras (EASA) darbu saistībā ar ATM/ANS jautājumiem, kā arī

                  —

                  apmaiņa ar tehniskajiem ekspertiem attiecīgajās ATM/ANS jomās.

            3.   Īstenošana

      3.1.   Puses var izstrādāt sadarbības kārtību, kurā precizē savstarpēji apstiprinātus mehānismus un procedūras, kas nepieciešamas, lai efektīvi īstenotu sadarbību šā pielikuma 2.1. pantā minētajās jomās. Minēto sadarbības kārtību pieņem apvienotā komiteja, kas izveidota saskaņā ar sadarbības memoranda 7. pantu.
      3.2.   Sadarbības pasākumus saskaņā ar šo pielikumu pušu vārdā veic ICAO Aeronavigācijas birojs (ANB) un Eiropas Komisija. Eiropas Komisija var iesaistīt, ja nepieciešams, ES dalībvalstis un Eiropas organizācijas, tostarp EASA, SESAR Kopuzņēmumu, SESAR izvēršanas struktūrvienību un Eirokontroli.
      4.   Dialogs

      4.1.   Puses regulāri rīko sanāksmes un/vai telekonferences, lai apspriestu ATM/ANS jautājumus, par ko ir abpusēja interese, un vajadzības gadījumā koordinētu darbības.
      5.   Pārredzamība un informācijas apmaiņa

      5.1.   Puses saskaņā ar to piemērojamiem noteikumiem attiecībās ar trešām personām veicina pārredzamību ATM/ANS jomā.
      5.2.   Puses īsteno pārredzamu sadarbību ATM/ANS darbību jomā, apmainoties ar saistošiem un attiecīgiem datiem, informāciju un dokumentāciju, neskarot to piemērojamos noteikumus, kā arī savstarpēji atvieglinot piedalīšanos sanāksmēs.
      5.3.   Šādā nolūkā katra Puse izstrādā tādas procedūras informācijas apmaiņai, ar kurām garantē konfidencialitāti attiecībā uz informāciju, kas no otras Puses saņemta saskaņā ar sadarbības memoranda 6. pantu.
      6.   Dalība ATM/ANS darbībās

      6.1.   Lai īstenotu šo pielikumu, katra Puse saskaņā ar iedibinātajiem noteikumiem un procedūrām attiecīgi aicina otru Pusi novērotāja statusā piedalīties ar ATM/ANS saistītos pasākumos un sanāksmēs, lai nodrošinātu ciešu sadarbību un koordināciju.
      7.
            ATM/ANS informācijas apmaiņa un analīze

      7.1.   Neskarot to piemērojamos noteikumus un saskaņā ar atbilstošu sadarbības kārtību, kas jāizstrādā, Puses apmainās ar attiecīgo ATM/ANS informāciju un datiem, kā arī ar minētās informācijas un datu analīzi.
      7.2.   Puses cieši sadarbojas darbībās, ko ES un citās valstīs veic, lai efektīvāk nodrošinātu atbilstību SARPs. Šāda sadarbība ietver informācijas apmaiņu, dialoga veicināšanu starp attiecīgajām Pusēm un visu tehniskās palīdzības darbību koordinēšanu.
      7.3.   Pamatojoties uz savām rezultātu pārskatīšanas un mērķu noteikšanas darbībām, kā arī Eiropas gaisa satiksmes pārvaldības ģenerālplāna īstenošanas uzraudzību, ES palīdz ICAO izstrādāt visaptverošu, uz rezultātiem balstītu pieeju un vispārēju uzraudzības pieeju ICAO GANP un tajā paredzētās ASBA metodoloģijas īstenošanai. Izstrādājot vispārējās pieejas, ICAO atbilstoši un optimāli izmanto esošos ES materiālus vai materiālus sagatavošanas posmā, kas rodas saistībā ar Eiropas vienotās gaisa telpas iniciatīvas izstrādāšanu un īstenošanu.
      8.   Regulatīvie un standartu noteikšanas jautājumi

      8.1.   Katra Puse nodrošina, lai otra Puse tiktu pastāvīgi informēta par visiem pirmās Puses attiecīgajiem likumiem, noteikumiem, standartiem, prasībām un ieteicamo praksi, kas var skart šā pielikuma un visu tā grozījumu īstenošanu.
      8.2.   Puses laikus paziņo viena otrai par visiem ierosinātajiem pušu attiecīgo likumu, noteikumu, standartu, prasību un ieteicamās prakses grozījumiem, ciktāl minētie grozījumi var skart šā pielikuma piemērošanu. Šāds paziņojums vajadzības gadījumā var arī ietvert apmaiņu ar atbilstošiem plānošanas instrumentiem, piemēram, attiecīgām gada/daudzgadu programmām. Ņemot vērā šādus grozījumus, apvienotā komiteja vajadzības gadījumā saskaņā ar sadarbības memoranda 7. pantu var pieņemt šā pielikuma grozījumus.
      8.3.   Lai panāktu ATM/ANS noteikumu un standartu saskaņošanu globālā mērogā, Puses noteikumu un SARPs attiecīgos izstrādes posmos apspriežas par tehniskiem regulatīvajiem jautājumiem ATM/ANS jomā un vajadzības gadījumā tiek aicinātas piedalīties saistīto tehnisko struktūru darbā.
      8.4.   Šajā sakarā ES un ICAO turpina pilnveidot savu sadarbību, lai nodrošinātu savlaicīgu ES noteikumu pārskatīšanu pēc tam, kad ICAO veic grozījumus Konvencijas par starptautisko civilo aviāciju (Čikāgas konvencija) pielikumos, un lai savlaicīgi sniegtu ieguldījumu ICAO, ja tiek apsvērti pielikumu grozījumi attiecībā uz ATM/ANS.
      8.5.   Nodrošinot ICAO valstīm adresēto vēstuļu un elektronisko biļetenu pilnīgu pieejamību, ICAO laikus informē ES par ICAO lēmumiem un ieteikumiem, kuri skar SARPs, kas saistīti ar ATM/ANS.
      8.6.   Vajadzības gadījumā ES tiecas nodrošināt, ka attiecīgie ES tiesību akti ir saskanīgi ar ICAO SARPs, kas saistīti ar ATM/ANS.
      8.7.   Tā kā Eiropas gaisa satiksmes pārvaldības ģenerālplāns ir cieši saistīts ar ICAO GANP un tajā ietverto ASBU metodoloģiju, ES, sadarbojoties ar dalībvalstīm, palīdzēs ICAO izstrādāt SARPs un palīgmateriālus jaunajām ATM/ANS prasībām, pamatojoties uz tās vajadzībām un pieredzi SESAR izvēršanā. Tāpat ICAO palīdzēs ES tās standartu atjaunināšanā attiecībā uz vispārēju savstarpēju savietojamību attiecībā uz jaunām ATM/ANS prasībām, pamatojoties uz tās GANP, ASBA metodoloģiju un saistītajiem ceļvežiem.
      8.8.   Neskarot ES dalībvalstu kā Čikāgas konvencijas Līgumslēdzēju pušu saistības, ES vajadzības gadījumā iesaistās dialogā ar ICAO, lai sniegtu tehnisku informāciju gadījumos, kad jautājumi saistībā ar atbilstību ICAO standartiem un ICAO ieteicamās prakses ievērošanu rodas, piemērojot ES tiesību aktus.
      8.9.   Sadarbības pasākumu veikšana regulējuma un standartu noteikšanas jomā nav pretrunā spēkā esošajām ICAO noteikumu izstrādes procedūrām un neuzliek ICAO jaunus juridiskus vai ziņošanas pienākumus attiecībā uz ES vai tās dalībvalstīm.
      9.   Tehniskās palīdzības projekti un programmas

      9.1.   Puses koordinē valstīm sniegto palīdzību, cenšoties nodrošināt resursu efektīvu izmantošanu un izvairīties no centienu dublēšanās, un apmainās ar informāciju un datiem par tehniskās palīdzības projektiem un programmām, kas saistītas ar ATM/ANS.
      10.   Reģionālā sadarbība

      10.1.   Puses piešķir prioritāti darbībām, kuru mērķis ir paātrināt Eiropas vienotās gaisa telpas izveidi, tostarp attiecīgajām EASA darbībām ATM/ANS jomā, ja reģionāla mēroga pieeja dod iespēju uzlabot rentabilitāti, uzraudzības un/vai saskaņošanas procesus.
      10.2.   Attiecībā uz 10.1. punktu īpaša uzmanība tiks pievērsta reģionālai, uz rezultātiem balstītai pieejai, Eiropas tehniskajiem noteikumiem ATM/ANS jomā, funkcionālajiem gaisa telpas blokiem, tīkla funkciju pārvaldībai (tostarp Eiropas aviācijas krīzes koordinācijas vienībai (EACCC)), kā arī tādu jaunu ATM/ANSkoncepciju izvēršanai un uzraudzībai, kas balstītas uz SESAR un Eiropas gaisa satiksmes pārvaldības ģenerālplānu.
      10.3.   Lai izpildītu reģionālās sadarbības prasības, tiek uzturētas ciešas darba attiecības starp ES un ICAO reģionālo biroju Parīzē, tostarp nodrošināta savstarpēja dalība attiecīgajās sanāksmēs (piemēram, Vienotās gaisa telpas komitejā).
      10.4.   ES koordinē Eiropas organizācijas, ES dalībvalstis un ICAO reģionālo biroju atbilstoši šā pielikuma darbības jomai, jo īpaši, lai sekmētu ICAO reģionālo plānu īstenošanu.
      11.   Speciālistu palīdzība

      11.1.   Neskarot speciālistu palīdzības shēmas, kas izveidotas ārpus šā pielikuma piemērošanas jomas, ES tiecas nodrošināt, ka speciālisti ar tehniskām zināšanām attiecīgajās ATM/ANS jomās pēc pieprasījuma ir ICAO rīcībā, lai pildītu uzdevumus un piedalītos darbībās, kas ietilpst šā pielikuma piemērošanas jomā. Šādas speciālistu palīdzības nosacījumus norāda sadarbības kārtībā, par ko Puses vienojas.
      12.   Pārskatīšana

      12.1.   Puses regulāri pārskata šā pielikuma īstenošanu un vajadzības gadījumā ņem vērā visus attiecīgos politikas un regulatīvos jaunumus.
      12.2.   Jebkādu šā pielikuma pārskatīšanu veic apvienotā komiteja, kas izveidota saskaņā ar sadarbības memoranda 7. pantu (“apvienotā komiteja”).
      13.   Stāšanās spēkā, grozījumi un izbeigšana

      13.1.   Šis pielikums stājas spēkā dienā, kad to pieņem apvienotā komiteja, un paliek spēkā līdz tā izbeigšanai.
      13.2.   Sadarbības kārtība, par ko vienojas saskaņā ar šo pielikumu, ciktāl tas ir nepieciešams, stājas spēkā dienā, kad to pieņem apvienotā komiteja.
      13.3.   Apvienotā komiteja vienojas par visiem saskaņā ar šo pielikumu pieņemtās sadarbības kārtības grozījumiem vai tās izbeigšanu.
      13.4.   Katra Puse jebkurā laikā var izbeigt šo pielikumu. Šāda izbeigšana stājas spēkā pēc sešiem mēnešiem no dienas, kad saņemts rakstveida paziņojums, ar ko viena Puse otrai Pusei paziņo par izbeigšanu, ja vien minētais paziņojums par izbeigšanu netiek atsaukts, Pusēm savstarpēji vienojoties pirms minētā sešu mēnešu laikposma beigām.
      13.5.   Neskarot citus šā panta noteikumus, ja tiek izbeigts sadarbības memorands, vienlaicīgi izbeidz šo pielikumu un visu saskaņā ar to pieņemto sadarbības kārtību.


title: Padomes Lēmums (1999. gada 22. marts) par starpreģionu sadarbības pamatnolīguma noslēgšanu Eiropas Kopienas vārdā starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses

text:
Svarīgs juridisks paziņojums

|

31999D0279

Oficiālais Vēstnesis L 112 , 29/04/1999 Lpp. 0065 - 0084

		Padomes Lēmums(1999. gada 22. marts)par starpreģionu sadarbības pamatnolīguma noslēgšanu Eiropas Kopienas vārdā starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses(1999/279/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu un 130.y pantu saistībā ar 228. panta 2. punktu un trešā punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Līguma 130.u pants nosaka, ka Kopienas politikai sadarbības attīstības jomā vajadzētu veicināt jaunattīstības valstu noturīgu ekonomisku un sociālu attīstību, šo valstu vienmērīgu un pakāpenisku integrāciju pasaules ekonomikā un kampaņu pret nabadzību šajās valstīs;tā kā ir lietderīgi Eiropas Kopienas vārdā apstiprināt starpreģionu sadarbības pamatnolīgumu starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses, kas parakstīts Madridē 1995. gada decembrī,IR PIEŅĒMUSI ŠĀDU LĒMUMU.1. pantsAr šo Kopienas vārdā apstiprina starpreģionu sadarbības pamatnolīgumu starp Eiropas Kopienu un tās dalībvalstīm, no vienas puses, un Dienvidu kopējo tirgu un tā dalībvalstīm, no otras puses.Nolīguma teksts ir pievienots šim lēmumam [3].2. pantsSaskaņā ar Nolīguma 26. pantu Padomes priekšsēdētājs vada Sadarbības padomi un pārstāv Kopienu Padomē. Komisijas pārstāvis vada Apvienoto sadarbības komiteju un Apvienoto tirdzniecības apakškomiteju saskaņā ar to reglamentu un pārstāv Kopienu šajās struktūrās.3. pantsPadomes priekšsēdētājs Kopienas vārdā sniedz Nolīguma 34. pantā paredzēto paziņojumu.4. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 22. martāPadomes vārdā —priekšsēdētājsG. Verheugen[1] OV C 14, 19.1.1996., 3. lpp.[2] OV C 166, 10.6.1996., 40. lpp.[3] OV L 69, 19.3.1996., 4. lpp.--------------------------------------------------


title: 2012/531/KĀDP: Politikas un drošības komitejas Lēmums EU BAM Rafah /3/2012 ( 2012. gada 25. septembris ) par Eiropas Savienības Robežu palīdzības misijas Rafas šķērsošanas punktā ( EU BAM Rafah ) vadītāja iecelšanu amatā

text:
               29.9.2012

               LV

               Eiropas Savienības Oficiālais Vēstnesis

               L 264/14

         POLITIKAS UN DROŠĪBAS KOMITEJAS LĒMUMSEU BAM RAFAH/3/2012
   (2012. gada 25. septembris)
   par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja iecelšanu amatā
   (2012/531/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 12. decembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   tā kā:

               (1)

               Saskaņā ar Vienotās rīcības 2005/889/KĀDP 10. panta 1. punktu Politikas un drošības komiteja ir pilnvarota saskaņā ar Līguma 38. pantu pieņemt attiecīgus lēmumus EU BAM Rafah politiskai kontrolei un stratēģiskai vadībai, tostarp pieņemt lēmumu par misijas vadītāja iecelšanu amatā.

               (2)

               Savienības Augstā pārstāve ārlietās un drošības politikas jautājumos ir ierosinājusi par EU BAM Rafah misijas vadītāju laikposmam no 2012. gada 1. oktobra līdz 2013. gada 30. jūnijam iecelt pulkvedi Francesco BRUZZESE DEL POZZO,

         IR PIEŅĒMUSI ŠO LĒMUMU.
   1. pants
   Ar šo pulkvedis Francesco BRUZZESE DEL POZZO tiek iecelts par Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāju uz laikposmu no 2012. gada 1. oktobra līdz 2013. gada 30. jūnijam.
   2. pants
   Šis lēmums stājas spēkā tā pieņemšanas dienā.
   To piemēro no 2012. gada 1. oktobra.

      Briselē, 2012. gada 25. septembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 327, 14.12.2005., 28. lpp.


22.11.2006.            LV                                Eiropas Savienības Oficiālais Vēstnesis                                                   C 285 E/75
                                                                                Ceturtdiena, 2005. gada 1. decembris
                P6_TA(2005)0450
                Giovanni Claudio Fava deputāta imunitāte
                Eiropas Parlamenta lēmums par pieprasījumu aizstāvēt Giovanni Claudio Fava deputāta imunitāti un
                                                            privilēģijas (2005/2174(IMM))
                Eiropas Parlaments,
                — ņemot vērā Giovanni Claudio Fava 2005. gada 1. jūlija pieprasījumu aizstāvēt viņa imunitāti, par ko
                     paziņots plenārsēdē 2005. gada 6. jūlijā,
                — pēc Giovanni Claudio Fava uzklausīšanas saskaņā ar Reglamenta 7. panta 3. punktu,
                — ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas Kopie-
                     nās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu
                     tiešās vispārējās vēlēšanās,
                — ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
                — ņemot vērā Reglamenta 6. panta 3. punktu un 7. pantu,
                — ņemot vērā Juridiskās komitejas ziņojumu (A6-0331/2005),
                1.     nolemj aizstāvēt Giovanni Claudio Fava imunitāti un privilēģijas;
                2.     uzdod tā priekšsēdētājam nosūtīt šo lēmumu un atbildīgās komitejas ziņojumu attiecīgajām Itālijas
                Republikas iestādēm.
                (1) Lieta 101/63: Wagner pret Fohrmann un Krier (1964) ECR 195; lieta 149/85: Wybot pret Faure un citiem, (1986) ECR
                    2391.
                P6_TA(2005)0451
                Budžeta grozījuma Nr. 6/2005 projekts (grozījums)
                Eiropas Savienības 2005. finanšu gada budžeta grozījuma Nr. 6/2005 projekts — IV iedaļa — Tiesa
                                    — Civildienesta tiesas izveide (C6-0404/2005 — 2005/2159(BUD))
                Grozījums Nr. 1
                IV IEDAĻA — Tiesa
                Amatu saraksts: 2 B*3 amata vietu, 2 C*1 amata vietu un 4 B*3 pagaidu amata vietu izveide.
                Personāls aktīvajā nodarbinātībā
                                                           Budžeta grozījuma Nr. 6/2005 pro-                               2005. gada budžets + budžeta grozī-
       Pozīcija                 2005. gada budžets                                                    Grozījums
                                                                          jekts                                            juma Nr. 6/2005 projekts (grozītais)
                                     Saistības                          Saistības                      Saistības                         Saistības
 1100                                                                                Pamatalgas
                                             111633 022                         111964 022                       + 73 000                        112 037 022
 1101                                                                                Ģimenes pabalsti
                                               8 940 000                          8 967 000                       + 6 000                          8 973 000


title: Padomes Lēmums (ES) 2015/1203 (2015. gada 20. jūlijs), ar ko ieceļ Reģionu komitejas trīs locekļus no Zviedrijas un sešus locekļu aizstājējus no Zviedrijas

text:
               23.7.2015

               LV

               Eiropas Savienības Oficiālais Vēstnesis

               L 195/44

         PADOMES LĒMUMS (ES) 2015/1203
   (2015. gada 20. jūlijs),
   ar ko ieceļ Reģionu komitejas trīs locekļus no Zviedrijas un sešus locekļu aizstājējus no Zviedrijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Zviedrijas valdības priekšlikumu,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus.

               (2)

               Pēc Lotta HÅKANSSON HARJU kundzes, Tore HULT kunga un Monalisa NORRMAN kundzes pilnvaru termiņa beigām ir atbrīvojušās trīs locekļu vietas.

               (3)

               Pēc Carola GUNNARSSON kundzes, Ewa LINDSTRAND kundzes, Agneta LIPKIN kundzes, Kenth LÖVGREN kunga, Roger MOGERT kunga un Anders ROSÉN kunga pilnvaru termiņa beigām ir atbrīvojušās sešas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejas locekļu amatos tiek iecelti:

               —

                  Joakim LARSSON kungs, Västra Götalands läns landsting,

               —

                  Anna LJUNGDELL kundze, Nynäshamns kommun,

               —

                  Tomas RISTE kungs, Värmlands läns landsting.

         2. pants
   Ar šo uz atlikušo pilnvaru laiku, proti, līdz 2020. gada 25. janvārim, par Reģionu komitejas locekļu aizstājējiem tiek iecelti:

               —

                  Krister ANDERSSON kungs, Västra Götalands läns landsting,

               —

                  Xamuel GONZALEZ WESTLING kungs, Hofors kommun,

               —

                  Jonny LUNDIN kungs, Härnösands kommun,

               —

                  Glenn NORDLUND kungs, Örnsköldsviks kommun,

               —

                  Erik PELLING kungs, Uppsala kommun,

               —

                  Ingeborg WIKSTEN kundze, Västernorrlands läns landsting.

         3. pants
   Šis lēmums stājas spēkā tā pieņemšanas dienā.

      Briselē, 2015. gada 20. jūlijā

            Padomes vārdā –

            priekšsēdētāja

         F. MOGHERINI

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.


title: 2014/333/ES: Komisijas Lēmums ( 2014. gada 5. jūnijs ) par personas datu aizsardzību Eiropas e-tiesiskuma portālā

text:
               6.6.2014

               LV

               Eiropas Savienības Oficiālais Vēstnesis

               L 167/57

         KOMISIJAS LĒMUMS
   (2014. gada 5. jūnijs)
   par personas datu aizsardzību Eiropas e-tiesiskuma portālā

      (2014/333/ES)

   EIROPAS KOMISIJA,
   ņemot vērā Līgumu par Eiropas Savienības darbību,
   pēc apspriešanās ar Eiropas Datu aizsardzības uzraudzītāju,
   tā kā:

               (1)

               Komisija savā 2008. gada maija paziņojumā (1) norādīja, ka tā izstrādās un izveidos Eiropas e-tiesiskuma portālu (turpmāk “portāls”), ko pārvalda ciešā sadarbībā ar dalībvalstīm.

               (2)

               2008. gada 8. novembra Eiropas daudzgadu e-tiesiskuma rīcības plānā 2009.–2013. gadam (2) Eiropas Komisijai ir uzticēts uzdevums īstenot portālu. Portāla darbība tika uzsākta 2010. gada 16. jūlijā. Nepieciešamība pieņemt šo lēmumu radās tikai tagad, jo portāls nu tikai ir gatavs valstu reģistru pirmajai savstarpējai savienošanai, kas saistīta arī ar personas datu apstrādi.

               (3)

               Portāla mērķis ir veicināt Eiropas tiesiskās telpas izveidi, atvieglojot un uzlabojot tiesu pieejamību un iesaistot informācijas un komunikācijas tehnoloģijas ar mērķi veicināt pārrobežu elektronisko tiesvedību un tiesu iestāžu sadarbību.

               (4)

               Eiropas Savienības un tās dalībvalstu iestādēm, struktūrām, birojiem un aģentūrām, īstenojot Savienības tiesību aktus, ir jāievēro pamattiesības un principi, kas atzīti Eiropas Savienības Pamattiesību hartā, jo īpaši tiesības uz personas datu aizsardzību, kā noteikts minētās hartas 8. pantā.

               (5)

               Tā kā Komisijas un dalībvalstu dažādie ar portālu saistītie uzdevumi un funkcijas ietvers atšķirīgus pienākumus un saistības attiecībā uz datu aizsardzību, ir svarīgi tos nodalīt nepārprotami.

               (6)

               Saskaņā ar darbību, kas saistītas ar Eiropas e-tiesiskuma portālu, īpašo raksturu, un kas izstrādātas sadarbībā starp Komisiju un dalībvalstīm, Komisijas loma personas datu apstrādē, izmantojot portālu, ir ierobežota. Būtu jāprecizē, ka Komisija nav atbildīga par to savstarpēji savienoto valstu datubāzu saturu, kuras darītas pieejamas, izmantojot portālu.

               (7)

               Eiropas Parlamenta un Padomes Regula (EK) Nr. 45/2001 (3) attiecas uz personas datu apstrādi, ko portālā veic Komisija. Šajā kontekstā Komisija jo īpaši ir atbildīga par IT infrastruktūras nodrošināšanu portāla darbībai, tostarp par valstu datubāzu savstarpēju savienošanu.

               (8)

               Saskaņā ar Regulu (EK) Nr. 45/2001 būtu skaidri jānorāda personas datu apstrādes mērķi. Tāpēc personas datu apstrādei, ko Komisija veic portālā, būtu jānotiek tikai tad, ja tas tiek darīts, lai nodrošinātu piekļuvi savstarpēji savienotām valstu datubāzēm, kurās iekļauti personas dati, sniegtu interaktīvus pakalpojumus, kas ļauj lietotājiem tieši sazināties ar citas dalībvalsts attiecīgajām iestādēm, nodrošinātu piekļuvi publiskai informācijai, kas paredzēta reģistrētiem lietotājiem, vai lai sniegtu kontaktinformāciju.

               (9)

               Komisijai būtu jāiekļauj sistēmā tehnoloģijas, kas atspoguļo koncepciju “integrēta datu aizsardzība”. Ieviešot šo koncepciju, to darbību, kas saistītas ar personas datu apstrādi portālā, kā arī citu portāla darbību izstrādes posmā būtu jāveic privātuma un datu aizsardzības ietekmes novērtējums. Minētajā novērtējumā tiks identificēti iespējamie riski saistībā ar datu aizsardzību. Tāpat tajā tiks noteikti arī attiecīgie pasākumi un aizsardzības pasākumi, kas jāiekļauj personas datu aizsardzības sistēmā.

               (10)

               Komisijai būtu jāveic nepārtraukti un piemēroti drošības novērtējumi, ja tiek veikti darbi saistībā ar valstu datubāzu savstarpēju savienošanu.

               (11)

               Ar portāla starpniecību var piekļūt tikai publiski pieejamai informācijai savstarpēji savienotās valstu datubāzēs. Nedrīkstētu pastāvēt iespēja ar portāla starpniecību atšķirīgiem mērķiem kombinēt informāciju no dažādām savstarpēji savienotām valstu datubāzēm,

         IR PIEŅĒMUSI ŠO LĒMUMU.
   1. pants
   Priekšmets
   Šis lēmums nosaka Eiropas Komisijas funkcijas un pienākumus attiecībā uz datu aizsardzības prasībām, apstrādājot personas datus Eiropas e-tiesiskuma portālā (turpmāk “portāls”).
   2. pants
   Definīcijas
   Šajā lēmumā piemēro Regulā (EK) Nr. 45/2001 noteiktās definīcijas. Papildus piemēro arī šādas definīcijas:

               a)

               “Eiropas e-tiesiskuma portāla dalībnieks” ir dalībvalsts vai Eiropas e-tiesiskuma portāla partnerorganizācija, kam piešķirta atļauja grozīt portāla (vai tā daļu) saturu;

               b)

               “savstarpēji savienotas valstu datubāzes” ir datubāzes ar publiski pieejamu informāciju, kuras uztur dalībvalstis un citas struktūras, piemēram, profesionālās apvienības un bezpeļņas organizācijas, un kuras ir savienotas ar portāla starpniecību tādā veidā, ka valstu līmenī pieejamajai informācijai var piekļūt, izmantojot portālu;

               c)

               “publiski pieejama informācija” ir informācija, kas ir publiski pieejama internetā;

               d)

               “reģistrēts lietotājs” ir portāla lietotājs, kas ir reģistrējies portālā, izmantojot Eiropas Komisijas autentificēšanas sistēmu (ECAS), piemēram, “Eiropas e-tiesiskuma dalībnieks”.

         3. pants
   Datu apstrāde
   Komisija portālā apstrādā personas datus tikai tādā apmērā, ciktāl tas ir nepieciešams šādiem mērķiem:

               a)

               nodrošināt piekļuvi savstarpēji savienotām valstu datubāzēm, kurās ir personas dati;

               b)

               sniegt interaktīvus pakalpojumus, kas ļauj reģistrētiem lietotājiem tieši sazināties ar attiecīgajām iestādēm citā dalībvalstī;

               c)

               nodrošināt piekļuvi publiskai informācijai, kas paredzēta reģistrētiem lietotājiem;

               d)

               sniegt kontaktinformāciju.

         4. pants
   Par datu apstrādi atbildīgās personas pienākumi
   1.   Komisija pilda par datu apstrādi atbildīgās personas pienākumus, kas noteikti Regulas (EK) Nr. 45/2001 2. panta d) punktā, saskaņā ar tās attiecīgajiem pienākumiem portālā, kā minēts šajā pantā.
   2.   Komisija nodrošina portāla IT infrastruktūras pieejamību, uzturēšanu un drošību.
   3.   Komisija ir atbildīga par šādām apstrādes darbībām:

               a)

               organizācija;

               b)

               izpaušana pārraidot;

               c)

               izplatīšana vai pieejamības nodrošināšana citā veidā;

               d)

               saskaņošana vai kombinēšana.

         4.   Komisija nosaka nepieciešamo politiku un piemēro atbilstīgus tehniskos risinājumus, lai izpildītu savus pienākumus atbilstoši par personas datu apstrādi atbildīgās personas funkcijām.
   5.   Komisija īsteno tehniskos pasākumus, kas vajadzīgi, lai nodrošinātu personas datu drošību to pārsūtīšanas un atrašanās portālā laikā, jo īpaši konfidencialitāti un integritāti ikvienā gadījumā, kad datus pārsūta uz Eiropas e-tiesiskuma portālu un no tā.
   6.   Komisija nav atbildīga par datu aizsardzības aspektiem, kas attiecas uz:

               a)

               jebkādu to datu sākotnējo vākšanu un glabāšanu, kuri iegūti no savstarpēji savienotām valstu datubāzēm;

               b)

               jebkuru lēmumu, ko pieņem dalībvalstis, lai šādus datus darītu pieejamus portālā;

               c)

               jebkuru to datu saturu, kuri iegūti no savstarpēji savienotām valstu datubāzēm, kas darītas pieejamas, izmantojot portālu.

         7.   Komisijas pienākumi neskar dalībvalstu un citu struktūru pienākumus attiecībā uz viņu uzturēto savstarpēji savienoto valstu datubāzu saturu un darbību.
   5. pants
   Informēšanas pienākums
   1.   Attiecībā uz informāciju, par kuru Komisija ir atbildīga saskaņā ar šo lēmumu, Komisija sniedz datu subjektiem informāciju, kas norādīta Regulas (EK) Nr. 45/2001 11. un 12. pantā.
   2.   Neatkarīgi no pienākumiem attiecībā uz dalībvalstu datu subjektiem un citām struktūrām, kas uztur savstarpēji savienotas valstu datubāzes, Komisija datu subjektiem sniedz arī informāciju par kontaktpersonām saziņai, lai varētu efektīvi īstenot savas tiesības saņemt informāciju, tai piekļūt, to labot un iebilst pret to saskaņā ar spēkā esošajiem tiesību aktiem datu aizsardzības jomā. Komisija atsaucas uz dalībvalstu un citu struktūru konkrētajiem paziņojumiem par privātumu.
   3.   Tāpat Komisija portālā dara pieejamus:

               a)

               paziņojumu par privātumu, kas minēti 2. punktā, tulkojumus portāla dalībvalstu valodās;

               b)

               skaidrā un saprotamā veidā – vispārēju ar portālu saistītu paziņojumu par privātumu saskaņā ar Regulas (EK) Nr. 45/2001 11. un 12. pantu.

         6. pants
   Personas datu glabāšana
   1.   Attiecībā uz informācijas apmaiņu no savstarpēji savienotām valstu datubāzēm, portālā neglabā personas datus, kas attiecas uz datu subjektu. Visus šādus datus glabā valstu datubāzēs, ko uztur dalībvalstis vai citas struktūras.
   2.   Personas datus, kas saistīti ar portāla lietotājiem vai ko snieguši portāla lietotāji, neglabā portālā, izņemot gadījumos, kad viņi ir reģistrējušies kā reģistrēti lietotāji. Reģistrēto lietotāju personas datus glabā līdz brīdim, kad tie pieprasa dzēst reģistrāciju. Saskaņā ar 3. pantu personas datus par Eiropas e-tiesiskuma portāla dalībniekiem vai kontaktpunktiem var uzglabāt tikai tik ilgi, kamēr šīs personas pilda minētās funkcijas.
   7. pants
   Spēkā stāšanās diena
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2014. gada 5. jūnijā

            Komisijas vārdā –

            priekšsēdētājs

         José Manuel BARROSO

      (1)  COM(2008) 329 galīgā redakcija, 30.5.2008.

      (2)  OV C 75, 31.3.2009., 1. lpp.

      (3)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz persona datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: 2006/546/EK,Euratom: Dalībvalstu valdību pārstāvju Lēmums ( 2006. gada 6. jūlijs ), ar ko ieceļ Eiropas Kopienu Tiesas tiesnesi

text:
               5.8.2006

               LV

               Eiropas Savienības Oficiālais Vēstnesis

               L 215/30

      DALĪBVALSTU VALDĪBU PĀRSTĀVJU LĒMUMS

   (2006. gada 6. jūlijs),
   ar ko ieceļ Eiropas Kopienu Tiesas tiesnesi
   (2006/546/EK, Euratom)
   EIROPAS KOPIENU DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu un jo īpaši tā 223. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 139. pantu,
   tā kā:
   Saskaņā ar līgumu noteikumiem Eiropas Kopienu Tiesas sastāvu ik pēc trijiem gadiem daļēji atjauno uz sešiem gadiem. Laikposmam no 2006. gada 7. oktobra līdz 2012. gada 6. oktobrim dalībvalstu valdībām vēl jāieceļ viens tiesnesis, papildus divpadsmit tiesnešiem un četriem ģenerāladvokātiem, kas iecelti 2006. gada 6. aprīlī,
   IR PIEŅĒMUŠI ŠO LĒMUMU.
   1. pants
   Ar šo par Eiropas Kopienu Tiesas tiesnesi laikposmam no 2006. gada 7. oktobra līdz 2012. gada 6. oktobrim ieceļ Thomas VON DANWITZ kungu.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 6. jūlijā

            priekšsēdētājs

         E. KOSONEN


Svarīgs juridisks paziņojums

|

2006/569/EK: Komisijas Lēmums ( 2006. gada 11. aprīlis ) par nolīguma slēgšanu vēstuļu apmaiņas veidā starp Eiropas Kopienu un Čīles Republiku, ar ko groza VI papildinājumu Nolīgumam par vīnu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses - Nolīgums vēstuļu apmaiņas veidā starp Eiropas Kopienu un Čīles Republiku par VI papildinājuma grozījumu Nolīgumam par vīnu tirdzniecību, kas pievienots Asociācijas līgumam starp Eiropas Kopienu un tās dalībvalstīm, no vienas puses, un Čīles Republiku, no otras puses

Oficiālais Vēstnesis L 231 , 24/08/2006 Lpp. 0139 - 0143

		Komisijas Lēmums( 2006. gada 11. aprīlis)par nolīguma slēgšanu vēstuļu apmaiņas veidā starp Eiropas Kopienu un Čīles Republiku, ar ko groza VI papildinājumu Nolīgumam par vīnu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses(2006/569/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 2005. gada 28. februāra Lēmumu 2005/269/EK, lai noslēgtu Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses [1], un jo īpaši tā 3. panta 1. punktu,tā kā:(1) Ņemot vērā Asociācijas nolīguma starp Eiropas Savienību un Čīli Nolīguma par vīnu tirdzniecību Apvienotās komitejas otrās sanāksmes un Nolīguma par stipro alkoholisko dzērienu un aromatizēto dzērienu Apvienotās komitejas pirmās sanāksmes, kas abas notika Madridē no 2005. gada 13. līdz 14. jūnijam, secinājumus, ir jāgroza VI papildinājums Nolīgumam par vīnu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses, lai no 2006. gada 24. aprīļa līdz 2014. gada 31. janvārim Čīles iekšējā tirgū drīkstētu ierobežotos daudzumos izmantot noteiktas Čīles preču zīmes, kas sakrīt ar Kopienas ģeogrāfiskajām norādēm.(2) Kopiena un Čīles Republika saskaņā ar Nolīguma par vīnu tirdzniecību 29. panta 2. punktu sarunu ceļā ir vienojušās par nolīgumu vēstuļu apmaiņas veidā, lai grozītu tā VI papildinājumu.(3) Tādēļ ir jāapstiprina vēstuļu apmaiņa.(4) Šajā lēmumā paredzētie pasākumi ir saskaņā ar Vīna pārvaldības komitejas atzinumu,IR NOLĒMUSI ŠĀDI.1. pantsAr šo Kopienas vārdā apstiprina nolīgumu vēstuļu apmaiņas veidā starp Eiropas Kopienu un Čīles Republiku, ar ko groza VI papildinājumu Nolīgumam par vīnu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses.Nolīguma teksts ir pievienots šim lēmumam.2. pantsAr šo lauksaimniecības un lauku attīstības komisārs tiek pilnvarots parakstīt vēstuļu apmaiņu, lai tā kļūtu saistoša Kopienai.Briselē, 2006. gada 11. aprīlīKomisijas vārdā —Komisijas locekleMariann Fischer Boel[1] OV L 84, 2.4.2005., 19. lpp.--------------------------------------------------Nolīgums vēstuļu apmaiņas veidāstarp Eiropas Kopienu un Čīles Republiku par VI papildinājuma grozījumu Nolīgumam par vīnu tirdzniecību, kas pievienots Asociācijas līgumam starp Eiropas Kopienu un tās dalībvalstīm, no vienas puses, un Čīles Republiku, no otras pusesVĒSTULE Nr. 1Eiropas Kopienas vēstuleBriselē, 2006. gada 24. aprīlīGodātais kungs!Man ir tas gods atsaukties uz sanāksmēm par tehniskajiem pielāgojumiem, kas veikti atbilstoši 29. panta 2. punktam nolīgumā par vīnu tirdzniecību 2002. gada 18. novembra Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses, kas paredz, ka līgumslēdzējas puses, abpusēji vienojoties, drīkst grozīt šo nolīgumu, lai ņemtu vērā grozījumus pušu tiesību aktos un noteikumos.Šajās sanāksmēs secināja, ka dažas Čīles preču zīmes, kuras atbilst Kopienas ģeogrāfiskās izcelsmes norādēm, ir jāiekļauj VI pielikumā (7. pantā minēto preču zīmju saraksts).Līdz ar to man ir tas gods ierosināt, ka VI pielikums nolīgumā par vīnu tirdzniecību būtu jāaizstāj ar turpmāk pievienoto papildinājumu, kas stājas spēkā šodien.Es būšu pateicīga, ja apstiprināsiet, ka Jūsu valdība piekrīt šīs vēstules saturam.Godātais kungs, lūdzu, pieņemiet manus visdziļākās cieņas apliecinājumus!Eiropas Kopienas vārdāMariann Fischer BoelVĒSTULE Nr. 2Čīles vēstuleBriselē, 2006. gada 24. aprīlīCienītā kundze!Man ir tas gods apstiprināt, ka saņemta Jūsu vēstule ar šodienas datumu, kuras teksts ir šāds:"Man ir tas gods atsaukties uz sanāksmēm par tehniskajiem pielāgojumiem, kas veikti atbilstoši 29. panta 2. punktam nolīgumā par vīnu tirdzniecību 2002. gada 18. novembra Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses, kas paredz, ka līgumslēdzējas puses, abpusēji vienojoties, drīkst grozīt šo nolīgumu, lai ņemtu vērā grozījumus pušu tiesību aktos un noteikumos.Šajās sanāksmēs secināja, ka dažas Čīles preču zīmes, kuras atbilst Kopienas ģeogrāfiskās izcelsmes norādēm, ir jāiekļauj VI pielikumā (7. pantā minēto preču zīmju saraksts).Līdz ar to man ir tas gods ierosināt, ka VI pielikums nolīgumā par vīnu tirdzniecību būtu jāaizstāj ar turpmāk pievienoto papildinājumu, kas stājas spēkā šodien.Es būšu pateicīgs, ja apstiprināsiet, ka Jūsu valdība piekrīt šīs vēstules saturam."Man ir tas gods Jums paziņot, ka Čīles Republika piekrīt šīs vēstules saturam.Cienītā kundze, lūdzu, pieņemiet manus visdziļākās cieņas apliecinājumus.Čīles Republikas vārdāAlberto Van Klaveren--------------------------------------------------""VI PAPILDINĀJUMS7. PANTĀ MINĒTĀS PREČU ZĪMESA. 7. panta 2. punktā minēto preču zīmju sarakstsAlgarvesAlsaciaAstiBadenBorgoñoBurdeosCarmen MargauxCarmen RhinCava DEL ReynoCava VergaraCavanegraChampagne GrandierChampaña RabatChampagne RabatChampaña GrandierChampaña ValdiviesoChampenoise GrandierChampenoise RabatErrazuriz Panquehue CortonNueva ExtremaduraJerez R. RabatLa RiojaMoselleOro DEL RhinPortofinoPorto FrancoProvenceR Oporto RabatRibeiroSavoia MarchettiToroUvita DE Plata BorgoñaViña Carmen MargauxViña Manquehue JerezViña Manquehue OportoViña San Pedro Gran Vino BurdeosB. 7. panta 2.a [1] punktā minēto preču zīmju sarakstsChampagne MonterreyChampagne Conde DEL MauleChampagne L'HeritageChampagne SubercaseauxChampagne Santa EmilianaChampagne CimaChampagne Santa CarolinaChampagne PlanellaChampagne Ambassador, Rosé AmbassadorChampagne Merlot ValdiviesoChampagne UndurragaChampagne SupremeChampagne Santa AdelaChampagne TocornalChampagne TarapacáChampagne, Champenoise Viña MarJerez CasinoJerez Montalbán La FortunaJerez ZalameroChablis Santa BlancaChablis MacayaPommard MacayaPommard CanepaPommard Viña El ArrayanOporto CasinoOporto TraversoOporto Diamante CentenarioEsencia""[1] Vīnu, stipro alkoholisko dzērienu un aromatizēto dzērienu, kas minēti B sarakstā Nolīgumā par vīnu tirdzniecību un B sarakstā Nolīgumā par stipro alkoholisko dzērienu un aromatizēto dzērienu tirdzniecību, kuri pievienoti Asociācijas nolīgumam starp Eiropas Kopienām un to dalībvalstīm, no vienas puses, un Čīles Republiku, no otras puses, kopējais daudzums nedrīkst pārsniegt 22000 hl gadā.--------------------------------------------------


title: Komisijas lēmums (2003. gada 24. jūlijs) par nomāto līniju minimālo kopumu ar saskaņotu raksturojumu un saistītiem standartiem, kas minēti Universālā pakalpojuma direktīvas 18. pantā

text:
Svarīgs juridisks paziņojums

|

32003D0548

Oficiālais Vēstnesis L 186 , 25/07/2003 Lpp. 0043 - 0045

		Komisijas Lēmums(2003. gada 24. jūlijs)par nomāto līniju minimālo kopumu ar saskaņotu raksturojumu un saistītiem standartiem, kas minēti Universālā pakalpojuma direktīvas 18. pantā(2003/548/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Direktīvu 2002/22/EK (2002. gada 7. marts) par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva) [1], un jo īpaši tās 18. panta 3. punktu,tā kā:(1) Universālā pakalpojuma direktīvas 18. panta 3. punktā paredzēts publicēt nomāto līniju minimālo kopumu, kā arī saskaņotu raksturojumu un saistītos standartus, kas jāpublicē Eiropas Savienības Oficiālajā Vēstnesī to standartu sarakstā, kurš minēts 17. pantā Eiropas Parlamenta un Padomes Direktīvā 2002/21/EK (2002. gada 7. marts) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) [2].(2) Nomāto līniju minimālais kopums noteikts II pielikumā Padomes Direktīvai 92/44/EEK (1992. gada 5. jūnijs) par atvērtā tīkla nodrošināšanu (ATN) nomātām līnijām [3], kurā jaunākie grozījumi izdarīti ar Komisijas Lēmumu 98/80/EK [4]. No 2003. gada 25. jūlija minētā direktīva ir atcelta saskaņā ar Pamatdirektīvu.(3) Šis lēmums nodrošina juridiskā pamata nepārtrauktību attiecībā uz nomāto līniju minimālo kopumu Pamatdirektīvas un Universālā pakalpojuma direktīvas attiecīgo noteikumu īstenošanai. Nomāto līniju minimālais kopums šajā lēmumā ir tāds pats kā Direktīvā 92/44/EEK, izņemot to, ka atsauces uz Eiropas Telekomunikāciju standartiem (ETS) ir aizstātas ar atsaucēm uz Eiropas standartiem (EN), kā 2001. gadā saskaņots ar Eiropas Telekomunikāciju Standartu institūtu. Nomātās līnijas, kas atbilst iepriekšējiem ETS standartiem, tomēr arī turpmāk jāuzskata par tādām, kuras atbilst nomāto līniju minimālā kopuma prasībām.(4) Šajā lēmumā noteikts nomāto līniju minimālais kopums, kā arī saskaņoti raksturlielumi un saistītie standarti, un šis lēmums ir tā standartu saraksta sastāvdaļa, kas publicēts saskaņā ar Pamatdirektīvas 2002/21/EK 17. pantu. Pašreizējā standartu saraksta versija, kurā iekļauti tikai fakultatīvi noteikumi, publicēta Eiropas Savienības Oficiālajā Vēstnesī 2002. gada decembrī [5]. Tā kā pastāv atšķirības procedūrā un juridiskajā spēkā, ir lietderīgi izšķirt standartu saraksta nodaļas, kurās ir iekļauti šajā lēmumā paredzētie obligātie noteikumi, no tām nodaļām, kurās iekļauti tikai neobligātie noteikumi.(5) Šajā lēmumā paredzētie pasākumi ir saskaņā ar Komunikāciju komitejas atzinumu,IR PIEŅĒMUSI ŠO LĒMUMU.Vienīgais pantsNomāto līniju minimālais kopums, kā arī saskaņots raksturojums un saistītie standarti ir izklāstīti pielikumā.Briselē, 2003. gada 24. jūlijāKomisijas vārdā —Komisijas loceklisErkki Liikanen[1] OV L 108, 24.4.2002., 51. lpp.[2] OV L 108, 24.4.2002., 33. lpp.[3] OV L 165, 19.6.1992., 27. lpp.[4] OV L 14, 20.1.1998., 27. lpp.[5] OV C 331, 31.12.2002., 32. lpp.--------------------------------------------------PIELIKUMSELEKTRONISKO KOMUNIKĀCIJU TĪKLU, PAKALPOJUMU UN SAISTĪTO IEKĀRTU UN PAKALPOJUMU STANDARTU UN/VAI SPECIFIKĀCIJU SARAKSTSObligātā daļaNomāto līniju minimālā kopuma noteikšana1. MērķisŠajā publikācijā noteikts nomāto līniju minimālais kopums, kā arī saskaņotais raksturojums un saistītie standarti, kas minēti Direktīvas 2002/22/EK 18. pantā (Universālā pakalpojuma direktīva).Šis saraksts ir tā standartu saraksta sastāvdaļa, kas minēts Direktīvas 2002/21/EK (Pamatdirektīva) 17. pantā.Šī publikācija papildina elektronisko komunikāciju tīklu, pakalpojumu un saistītu iekārtu un pakalpojumu standartu un/vai specifikāciju sarakstu, kas publicēts Eiropas Kopienu Oficiālajā Vēstnesī 2002. gada decembrī [1].2. Tehniskie standartiŠajā publikācijā norādītie standarti ir ETSI dokumenti saskaņā ar pašreizējo ETSI nomenklatūru. Atbilstoši "ETSI direktīvām" [2] minētie dokumenti ir šādi.Eiropas standarts (telekomunikāciju sērija), EN: ETSI dokuments, kurā iekļautas normas, kas apstiprinātas publicēšanai procesā, kurā bija iesaistītas valstu standartu organizācijas un/vai valstu delegācijas Eiropas Telekomunikāciju Standartu institūtā, un kurš ir saistīts ar pārtraukumu un transponēšanu valsts tiesību aktos.Saskaņotais standarts: Eiropas standarts (EN) (telekomunikāciju sērija), kura izstrāde ar Eiropas Komisijas pilnvaru ir uzticēta ETSI saskaņā ar Direktīvu 98/48/EK (jaunākie grozījumi Padomes Direktīvā 83/189/EEK) un kurš ir izstrādāts, ņemot vērā "Jaunās pieejas" direktīvas piemērojamās pamatprasības, un uz kuru vēlāk Eiropas Kopienu Oficiālajā Vēstnesī ir publicēta atsauce.Šajā sarakstā minēto standartu versija ir tā versija, kas ir spēkā brīdī, kad publicē šo sarakstu.3. Adreses, kur var saņemt iepriekšminētos dokumentusETSI Publikāciju birojs [3]Pasta adrese: | F–06921 Sophia Antipolis Cedex France |Tālrunis: | (0033) 4 9294 4241 (0033) 4 9294 4258 |Fakss: | (0033) 4 9395 8133 |E–pasts: | publications@etsi.fr |Tīmekļa vietne: | http://www.etsi.fr |4. Atsauces uz ES tiesību aktiemSaraksts ir balstīts uz šādiem tiesību aktiem, kurus var atrast pēc interneta adreses http://europa.eu.int/information_society/topics/telecoms/regulatory/index_en.htm.- Eiropas Parlamenta un Padomes Direktīva 2002/21/EK (2002. gada 7. marts) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV L 108, 24.4.2002., 33. lpp.).- Eiropas Parlamenta un Padomes Direktīva 2002/22/EK (2002. gada 7. marts) par universālo pakalpojumu un lietotāju tiesībām attiecībā uz elektronisko sakaru tīkliem un pakalpojumiem (universālā pakalpojuma direktīva) (OV L 108, 24.4.2002., 51. lpp.).Nomāto līniju minimālā kopuma noteikšana, kā arī saskaņots raksturojums un saistītie standartiANALOGĀS NOMĀTĀS LĪNIJASNomātās līnijas veids | Atsauce | Piezīmes |Parastās kvalitātes balss frekvenču josla | –2–vadu: ETSI EN 300 448vai –4–vadu: ETSI EN 300 451 | Pieslēguma īpašības un tīkla saskarnes parametri |Speciālās kvalitātes balss frekvenču josla | –2 vadu: ETSI EN 300 449vai –4–vadu: ETSI EN 300 452 | Pieslēguma īpašības un tīkla saskarnes parametri |Nomātās līnijas veids | Atsauce | Piezīmes |64 kb/s | –ETSI EN 300 288–ETSI EN 300 289 | Tīkla saskarnes parametri Pieslēguma īpašības |2048 kb/s – E1 (nestrukturēta) | –ETSI EN 300 418–ETSI EN 300 247 | Tīkla saskarnes parametri Pieslēguma īpašības |2048 kb/s – E1 (strukturēta) | –ETSI EN 300 418–ETSI EN 300 419 | Tīkla saskarnes parametri Pieslēguma īpašības |[1] OV C 331, 31.12.2002., 32. lpp.[2] Sk. http://portal.etsi.org/directives/.[3] ETSI dokumentus var lejupielādēt no ETSI Publikāciju lejupielādes vietnes (http://pda.etsi.org/pda/queryform.asp).--------------------------------------------------


title: Padomes Lēmums (KĀDP) 2015/485 ( 2015. gada 20. marts ), ar ko pagarina pilnvaru termiņu Eiropas Savienības īpašajam pārstāvim Kosovā

text:
               21.3.2015

               LV

               Eiropas Savienības Oficiālais Vēstnesis

               L 77/12

         PADOMES LĒMUMS (KĀDP) 2015/485
   (2015. gada 20. marts),
   ar ko pagarina pilnvaru termiņu Eiropas Savienības īpašajam pārstāvim Kosovā (1)

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 25. janvārī pieņēma Lēmumu 2012/39/KĀDP (2), ar ko par Eiropas Savienības īpašo pārstāvi (ESĪP) Kosovā iecēla Samuel ŽBOGAR kungu. ESĪP pilnvaru termiņš pēdējo reizi tika pagarināts ar Padomes Lēmumu 2014/400/KĀDP (3). ESĪP pilnvaru termiņam jābeidzas 2015. gada 28. februārī.

               (2)

               ESĪP pilnvaru termiņš būtu jāpagarina vēl par astoņiem mēnešiem.

               (3)

               ESĪP pilnvaras īstenos situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo Eiropas Savienības īpašā pārstāvja (ESĪP) Kosovā Samuel ŽBOGAR kunga pilnvaru termiņš tiek pagarināts līdz 2015. gada 31. oktobrim. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (AP) iesniegtu priekšlikumu, var pieņemt lēmumu, ka ESĪP pilnvaras beidzas agrāk.
   2. pants
   Politikas mērķi
   ESĪP pilnvaru pamatā ir Savienības politikas mērķi Kosovā. Tie ietver vadošas lomas uzņemšanos, veicinot stabilas, dzīvotspējīgas, mierīgas, demokrātiskas un etniski daudzveidīgas Kosovas izveidi, nostiprinot stabilitāti reģionā un sekmējot reģionālu sadarbību un labas kaimiņattiecības Rietumbalkānos, mudinot Kosovu ievērot tiesiskumu un aizsargāt minoritātes un kultūras un reliģisko mantojumu, atbalstot Kosovu ceļā uz Savienību saskaņā ar reģiona Eiropas perspektīvu un attiecīgiem Padomes secinājumiem.
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               piedāvāt Savienības konsultācijas un atbalstu politiskajā procesā;

               b)

               veicināt vispārēju Savienības politikas koordināciju Kosovā;

               c)

               pastiprināt Savienības klātbūtni Kosovā un nodrošināt tās konsekvenci un efektivitāti;

               d)

               Eiropas Savienības tiesiskuma misijas Kosovā (EULEX KOSOVO) vadītājam sniegt norādījumus par vietējiem politiskiem jautājumiem, tostarp par politiskiem aspektiem jautājumos, kas saistīti ar izpildes pienākumiem;

               e)

               nodrošināt konsekvenci un saskaņotību Savienības darbībā Kosovā, tostarp uz vietas vadot EULEX pārejas procesu;

               f)

               saskaņā ar reģiona Eiropas perspektīvu veicināt Kosovas virzību uz Savienību, mērķtiecīgi veidojot saziņu ar sabiedrību un īstenojot Savienības informēšanas pasākumus, lai Kosovas sabiedrībā nodrošinātu plašāku izpratni un tās atbalstu ar Savienību saistītos jautājumos, tostarp attiecībā uz EULEX darbu;

               g)

               pārraudzīt, atbalstīt un veicināt politisku, ekonomisku un Eiropas prioritāšu īstenošanu saskaņā ar attiecīgo iestāžu kompetenci un atbildību;

               h)

               saskaņā ar Savienības cilvēktiesību politiku un Savienības Pamatnostādnēm cilvēktiesību jomā attīstīt un nostiprināt cilvēktiesību un pamatbrīvību ievērošanu Kosovā, tostarp attiecībā uz sievietēm un bērniem, kā arī minoritāšu aizsardzību;

               i)

               palīdzēt risināt Savienības sekmēto Belgradas un Prištinas dialogu.

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu, rīkojoties AP pakļautībā.
   2.   PDK uztur privileģētus sakarus ar ESĪP un ir galvenais ESĪP kontaktpunkts saziņā ar Padomi. Neskarot AP pilnvaras, PDK saskaņā ar savām pilnvarām ESĪP sniedz stratēģiskas norādes un politisku virzību.
   3.   ESĪP savu rīcību cieši koordinē ar Eiropas Ārējās darbības dienestu (EĀDD) un tā attiecīgajām nodaļām.
   5. pants
   Finansējums
   1.   Finanšu atsauces summa, kas paredzēta izdevumu segšanai saistībā ar ESĪP pilnvarām, laikposmam no 2015. gada 1. marta līdz 2015. gada 31. oktobrim ir EUR 1 520 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Rietumbalkānu reģiona valstu valstspiederīgie var piedalīties konkursos par līgumiem.
   3.   Izdevumus pārvalda saskaņā ar līgumu, ko ESĪP noslēdz ar Komisiju. Par visiem izdevumiem ESĪP atskaitās Komisijai.
   6. pants
   Komandas izveide un sastāvs
   1.   Darbā pie ESĪP norīko īpaši atlasītu personālu, lai palīdzētu ESĪP īstenot pilnvaras un kopumā Savienības darbībā Kosovā veicinātu saskaņotību, publicitāti un efektivitāti. Saskaņā ar savām pilnvarām un piešķirtajiem finanšu līdzekļiem ESĪP ir atbildīgs par savas komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas jautājumos. ESĪP laikus informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt norīkot personālu darbā pie ESĪP. Norīkotam personālam atalgojumu maksā vai nu dalībvalsts, vai attiecīgā Savienības iestāde, vai EĀDD. Darbā pie ESĪP var norīkot arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskiem līgumdarbiniekiem ir kādas dalībvalsts valstspiederība.
   3.   Viss norīkotais personāls paliek nosūtītājas dalībvalsts, Savienības iestādes vai EĀDD administratīvā pakļautībā un veic savus pienākumus un rīkojas ESĪP pilnvaru interesēs.
   7. pants
   ESĪP un viņa personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP un viņa darbinieku misijas īstenošanai un sekmīgai darbībai, attiecīgā gadījumā vienojas ar uzņēmējvalstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētas informācijas drošība
   1.   ESĪP un ESĪP komandas locekļi ievēro drošības principus un minimālos standartus, kas ir noteikti ar Padomes Lēmumu 2013/488/ES (4).
   2.   Saskaņā ar drošības noteikumiem ES klasificētās informācijas aizsardzībai AP ir pilnvarots nodot NATO/KFOR to klasificēto ES informāciju un dokumentus, kuri izstrādāti minētās darbības veikšanai un kuru klasifikācija nav augstāka par CONFIDENTIEL UE/EU CONFIDENTIAL.
   3.   Saskaņā ar drošības noteikumiem ES klasificētās informācijas aizsardzībai un ESĪP darbības vajadzībām AP ir pilnvarots nodot Apvienoto Nāciju Organizācijai (ANO) un Eiropas Drošības un sadarbības organizācijai (EDSO) to klasificēto ES informāciju un dokumentus, kuri ir izstrādāti minētās darbības veikšanai un kuru klasifikācija nav augstāka par RESTREINT UE/EU RESTRICTED. Šajā nolūkā sagatavo vietējus noteikumus.
   4.   AP ir pilnvarots ar šo lēmumu saistītām trešām personām nodot neklasificētus ES dokumentus, kuri ir saistīti ar Padomes apspriedēm par minēto darbību un uz kuriem saskaņā ar Padomes reglamenta 6. panta 1. punktu attiecas pienākums ievērot dienesta noslēpumu (5).
   9. pants
   Piekļuve informācijai un materiāli tehniskais atbalsts
   1.   Dalībvalstis, Komisija un Padomes Ģenerālsekretariāts ESĪP nodrošina piekļuvi visai vajadzīgajai informācijai.
   2.   Savienības delegācija un/vai dalībvalstis attiecīgā gadījumā nodrošina materiāli tehnisko atbalstu reģionā.
   10. pants
   Drošība
   Saskaņā ar Savienības politiku tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un drošības situāciju teritorijā, par kuru viņš ir atbildīgs, veic visus praktiski iespējamos pasākumus, lai nodrošinātu visa ESĪP tiešā pakļautībā esošā personāla drošību, jo īpaši:

               a)

               izstrādājot konkrētu drošības plānu, kura pamatā ir EĀDD norādījumi, ietverot konkrētus fiziskos, organizatoriskos un procesuālos drošības pasākumus, ar ko tiek noteikta personāla droša pārvietošanās uz atbildībā esošo teritoriju un minētajā teritorijā, kā arī aprakstīta rīcība drošības negadījumos un izklāstīts biroja ārkārtas situāciju un evakuācijas plāns;

               b)

               visam personālam, kas izvietots ārpus Savienības, nodrošinot augsta riska apdrošināšanu, kas atbilst apstākļiem atbildībā esošajā teritorijā;

               c)

               nodrošinot, lai visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai pēc ierašanās atbildībā esošajā teritorijā būtu piedalījušies atbilstīgā drošības apmācībā, kuras pamatā ir minētajai teritorijai piešķirtā riska izvērtējuma pakāpe;

               d)

               nodrošinot visu pēc regulāriem drošības izvērtējumiem saskaņoto ieteikumu īstenošanu un saistībā ar progresa un pilnvaru īstenošanas ziņojumu sistēmu sniedzot rakstiskus ziņojumus Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Ziņojumus regulāri izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija
   1.   Lai sasniegtu Savienības politiskos mērķus, ESĪP veicina Savienības darbību vienotību, saskaņotību un efektivitāti un palīdz nodrošināt to, lai visi Savienības instrumenti un dalībvalstu darbības tiktu veiktas konsekventi. ESĪP darbības saskaņo ar Komisijas darbībām, kā arī vajadzības gadījumā ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām.
   2.   Misijas norises vietā ESĪP uztur ciešu saikni ar reģionā strādājošiem dalībvalstu misiju vadītājiem un Savienības delegāciju vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP sniedz norādījumus EULEX KOSOVO vadītājam par vietējiem politiskiem jautājumiem, tostarp par politiskajiem aspektiem tādos jautājumos, kas saistīti ar izpildes pienākumiem. ESĪP un civilais operāciju komandieris vajadzības gadījumā savstarpēji apspriežas.
   3.   ESĪP uztur sakarus arī ar attiecīgām vietējām struktūrām un citām starptautiskām un reģionālām struktūrām, kas darbojas šajā teritorijā.
   4.   ESĪP kopā ar citiem Savienības darbību īstenotājiem šajā teritorijā nodrošina informācijas izplatīšanu un apmaiņu starp Savienības darbību īstenotājiem uz vietas, lai sasniegtu augstu situācijas kopīgas izpratnes un novērtēšanas pakāpi.
   13. pants
   Palīdzība saistībā ar prasībām
   ESĪP un ESĪP darbinieki palīdz, nodrošinot elementus reaģēšanai uz jebkādām prasībām un pienākumiem, kas izriet no iepriekšējo ESĪP Kosovā pilnvarām, un šim nolūkam sniedz administratīvu palīdzību un piekļuvi būtiskajiem dokumentiem.
   14. pants
   Pārskatīšana
   Šā lēmuma īstenošanu un tā saskaņotību ar citām Savienības darbībām reģionā regulāri pārskata. ESĪP līdz 2015. gada augusta beigām Padomei, AP un Komisijai iesniedz visaptverošu pilnvaru īstenošanas pārskata ziņojumu.
   15. pants
   Stāšanās spēkā
   Šis lēmums stājas spēkā tā pieņemšanas dienā.
   To piemēro no 2015. gada 1. marta.

      Briselē, 2015. gada 20. martā

            Padomes vārdā –

            priekšsēdētājs

         E. RINKĒVIČS

      (1)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

      (2)  Padomes Lēmums 2012/39/KĀDP (2012. gada 25. janvāris), ar ko ieceļ Eiropas Savienības īpašo pārstāvi Kosovā (OV L 23, 26.1.2012., 5. lpp.).

      (3)  Padomes Lēmums 2014/400/KĀDP (2014. gada 26. jūnijs), ar ko pagarina pilnvaru termiņu Eiropas Savienības īpašajam pārstāvim Kosovā (OV L 188, 27.6.2014., 68. lpp.).

      (4)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

      (5)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).